Ўзбекистон чўчқа гриппига қарши чора кўрмоқда\n12 май 2021, Тошкент вақти: 00:44\nЎзбекистон ҳукумати чўчқа гриппининг тарқалишига қарши чораларни кўришга киришди. Бу ҳақда Ўзбекистон соғлиқни сақлаш вазирлиги матбуот маркази маълум қилади.\n- Чўчқа гриппининг Ўзбекистонга кириб келишига йўл қўймаслик буйруғини соғлиқни сақлаш вазирлиги куни кеча олди ва уни мамлакатнинг барча санитария-эпидемиология идораларига тарқатди.\nДунёнинг турли мамлакатларида чўқча гриппининг тарқалишига оид маълумотлар диққат билан кузатиб борилмоқда, деди вазирлик матбуот хизматининг вакили Регнум ахборот агентлигига.\nЎзбекистонда кўрилаётган чоралар Жаҳон соғлиқни сақлаш ташкилоти томонидан берилган тавсияларга мувофиқ амалга оширилмоқда.\nРасмийларга кўра, санитария-эпидемиология хизматлари ҳуқуқ-тартибот идоралари билан ҳамкорликда мамлакатнинг барча аэропортлари ва вокзалларида, шунингдек, чегарадан ўтиш жойларида қўшимча текширувни жорий этган.


Беларусь: 37 ёшли аёл президент Лукашенконинг...\n02.08.2020 11:04 0 3605\nЖорий йил 9 август куни Беларусь Республикасида президентлик сайлови бўлиб ўтади. Айни кунларда давом этаётган сайлов кампанияси мамлакат тарихидаги энг можароли жараён дея баҳоланмоқда. Беларусни 26 йилдан бери идора этиб келаётган президент Александр Лукашенконинг асосий рақиблари – банкир Виктор Бабарико ва блогер Сергей Тихановский ҳибсга олингач, мамлакат бўйлаб оммавий намойишлар бошланди. Мухолифатнинг яна бир вакили Валерий Цепкало таъқибдан қўрқиб Россияга жуфтакни ростлади. Асосий кучлар ўйиндан чиқарилгач, Лукашенконинг ҳарифлари Светлана Тихановскаяни ягона номзод сифатида кўрсатишга қарор қилишди. 37 ёшли Светлана бунга қадар таржимон сифатида фаолият юритган, катта сиёсатга аралашмаган. Дарвоқе, у «Батька»га (русийзабон ўлкаларда Александр Лукашенко шундай аталишидан хабарингиз бўлса керак) муносиб рақиб бўлиши кутилган, аммо қамоққа ташланган блогер Сергей Тихановскийнинг рафиқаси саналади.\nАлбатта, бутун бошли қўшин уларнинг изну ихтиёрида, биз эса қуролсиз кишилармиз. Биз тинч ўзгаришларни, хавфсиз мамлакатда яшашни ва ҳокимият алмашувини истаймиз. Ҳокимият алмашуви, президент ўзгариши эса нормал ҳолатдир. Дарвоқе, ҳукуматимиз, ишбошиларимизга Худодан қўрқиш лозимлиги эслатиб қўйилса нур устига нур бўларди...\nсайлов Беларусь Тихановская


Фуқаролик суд ишларини юритишдаги асосий янгиликлар | NORMA.UZ\nЯнги таҳрирдаги Фуқаролик процессуал кодекси 1 апрелдан кучга кирди. Фуқаролик суд ишларини юритиш соҳасидаги асосий ўзгартиришлар ва янгиликлар ҳақида шарҳда сўз юритамиз.\nI. Судловга тегишлиликнинг айрим қоидалари ўзгарди\n1) Ташкилотларга нисбатан аризалар, илгари бўлганидек уларнинг органлари жойлашган жойдаги эмас, улар давлат рўйхатидан ўтган жойдаги судга берилади. Илгари амал қилган судловга тегишлилик қоидаси муайян вазиятларда қийинчилик туғдирар эди. Мураккаб кўп даражали ташкилий тузилмага эга компаниянинг органлари турли жойларда жойлашган бўлиши мумкин. Масалан, ижро органи (директор, директорлар кенгаши) Тошкент вилоятидаги асосий саноат ва маъмурий иншоотлар билан бирга, кузатув кенгаши эса – Тошкентда. Киритилган тузатишлар ушбу муаммони амалда бартараф этди.\n2) Фуқарони бедарак йўқолган деб топиш ёки вафот этган деб эълон қилиш тўғрисидаги ариза энди бедарак йўқолган фуқаронинг охирги маълум бўлган яшаш жойидаги судга берилади. Илгари бундай аризалар аризачининг яшаш жойидаги судга берилар эди.\nII. Иморатнинг инвентаризация эмас, кадастр қиймати\nХусусий мулк ҳуқуқи асосида фуқароларга тегишли иморатларга эгалик ҳуқуқи тўғрисидаги даъвонинг баҳоси иморатнинг бозор қийматига қараб, лекин кадастр қийматидан кам бўлмаган миқдорда белгиланади. Илгари иморатлар қийматининг қуйи чегараси инвентаризация баҳолаш маълумотлари билан белгиланар эди.\nОбъектларнинг кадастр қиймати Давергеодезкадастр қўмитасининг ер тузиш ва кўчмас мулк кадастри ҳудудий давлат корхоналари томонидан Қорақалпоғистон Республикаси Вазирлар Кенгаши, вилоятлар ва Тошкент шаҳри ҳокимликлари билан биргаликда ҳисобланади. Айни пайтда кадастр қийматини онлайн билиш мумкин (бу ерга қаранг).\nИморатнинг кадастр қиймати инвентаризация қийматидан бир неча баробар кўп бўлади. Тегишинча, бундай даъво аризаларини беришда тўланадиган давлат божи суммаси ошади.\nМасалан, турар жойга эгалик ҳуқуқини тан олиш тўғрисидаги даъво аризаси берилмоқда. Унинг инвентаризация қиймати – 20 млн сўм, кадастр қиймати эса – 100 млн сўм. Бундай ишлар бўйича давлат божи ставкаси – даъво баҳосининг 2%и (бироқ ЭКИҲнинг 50%идан кам эмас). Шу тариқа, инвентаризация қийматига асосланган давлат божи 400 минг сўмни (20 млн сўм х 2%) ташкил этган бўларди, бироқ янги қоидаларга кўра, кадастр қийматига асосан энди у 2 млн сўмни (100 млн сўм х 2%) ташкил этади.\nIII. Даъвони таъминлашнинг қўшимча чоралари жорий этилди\nСуд ҳужжати ижросининг қийинлашиши ёки унинг бажариб бўлмаслиги хатари мавжуд бўлса, суд даъвони таъминлаш чорасини қўллайди. Бунда суд даъвони таъминлаш чораларини ишда иштирок этувчи шахсларнинг аризаси ёки ўз ташаббуси бўйича ҳар қандай босқичда кўриши мумкин.\nМасалан, низо предмети автомобиль бўлса, ҳал қилув қарори қонуний кучга киргунга қадар даъвогар уни сотиб, ҳадя қилиб юбора олмаслиги учун суд ишни кўриб чиқиш вақтида уни хатлаши мумкин..\nЯнги ФПКда даъвони таъминлаш чоралари сони 5 тадан 7 тагача оширилди. Унга қуйидагилар қўшилди:\nа) низоли мол-мулк бузилиши, ҳолати ёмонлашишининг олдини олиш мақсадида жавобгарга муайян ҳаракатларни амалга ошириш мажбурияти юклатилиши мумкин;\nб) низоли мол-мулк сақлаш учун учинчи шахсга (сақловчига) топширилиши мумкин.\nIV. Суд буйруғини бериш учун асослар кўпайди\nСуд буйруғини бериш – қарздордан пул маблағларини ундириш ёки кўчар мулкни талаб қилиб олишнинг соддалаштирилган таомили. Бу ерда суд муҳокамаси ўтказилмаслиги билан даъво ишини юритишдан фарқ қилади. Буйруқ беришга асослар сўзсиз ҳисобланади. Бундай асослар рўйхати чекланган бўлиб, ФПКнинг янги таҳририда улар сони кўпайган. Энди уларга қуйидагилар ҳам киради:\nа) ижара шартномасида белгиланган ижара тўловлари муддатида тўланмаганлиги сабабли ушбу тўловларни ундириш тўғрисида талабни арз қилиш;\nб) ХУМШ аъзоларидан мажбурий бадаллар ва тўловларни ундириш тўғрисида талабни арз қилиш.\nШу тариқа, юқорида кўрсатилган суммалар энди суд буйруғи асосида сўзсиз тартибда ундирилиши мумкин.\nV. Экспертизадан бош тортиш – далилни тан олиш ёки рад этиш учун асос\nТараф экспертизада иштирок этишдан бош тортган ёки экспертларга текшириш учун зарур бўлган материаллар ҳамда ҳужжатларни тақдим этмаганда, суд (қайси тараф экспертизадан бош тортаётганлигига, бу иш учун қандай аҳамиятга эга эканлигига қараб) аниқланиши учун экспертиза тайинланган фактни аниқланган ёки рад этилган деб топиши мумкин.\nМасалан, шахснинг оталикни белгилаш бўйича экспертизада иштирок этишдан бош тортиши суднинг тегишли экспертиза хулосасисиз унинг оталигини тан олиши учун асос ҳисобланади.\nVI. Айрим процессуал механизмларни тартибга солувчи нормалар жорий этилди\n1) Вояга етмаган шахсни тўлиқ муомалага лаёқатли деб эълон қилиш (эмансипация).\n16 ёшга тўлган вояга етмаган шахс қуйидаги ҳолларда ўзи яшаб турган жойдаги судга ўзини тўлиқ муомалага лаёқатли деб эълон қилиш тўғрисидаги ариза билан мурожаат қилиши мумкин:\nмеҳнат шартномаси бўйича ишлаётган бўлса,\nтадбиркорлик фаолияти билан шуғулланаётган бўлса.\nБунга фақат унинг ота-онаси, фарзандликка олувчилар ёки ҳомий розилик бермаганда бундай ишлар суд тартибида кўриб чиқилади. Агар бундай розилик бўлса, васийлик ва ҳомийлик органининг қарори бўйича эмансипация қилинади.\n2) Келишув битимини тузиш.\nУ даъво иши юритиладиган ҳар қандай иш бўйича, унинг исталган босқичида, шунингдек суд ҳужжатини ижро этиш жараёнида тарафлар томонидан тузилиши мумкин. Янги ФПКда келишув битимининг мазмуни, уни кўриб чиқиш таомили ва ижро этиш тартиби қандай бўлиши кераклиги белгиланган.\n3) Чет давлат судларининг ва чет давлат ҳакамлик судларининг (арбитражларининг) ҳал қилув қарорларини, агар бу Ўзбекистон Республикасининг халқаро шартномаларида назарда тутилган бўлса, тан олиш ҳамда ижрога қаратиш.\nЧет давлат фуқаролик судларининг ва арбитражларининг ҳал қилув қарорларидан ташқари, жиноят ишлари бўйича чиқарилган ҳукмларининг жиноят оқибатида етказилган зарарнинг ўрнини қоплашга оид қисми ҳам тан олинади ҳамда ижрога қаратилади. Бундай ишларни кўриб чиқиш муддати – 1 ойдан ортиқ эмас. Ариза ҳал қилув қарори фойдасига чиқарилган низо тарафи томонидан у қонуний кучга кирган кундан эътиборан 3 йил муддат ичида берилади. Аризанинг шакли ва мазмуни, унга илова қилинадиган ҳужжатлар рўйхатига доир талаблар белгиланди.\nVII. Электрон ва видеоконференцалоқа воситалари судга ёрдамга келади\nФуқаролик иши энди электрон шаклда шакллантирилиши мумкин. Бунда суд ҳужжатлари – судьянинг ЭРИ билан, суд мажлисларининг ҳамда процессуал ҳаракатларнинг баённомалари эса раислик қилувчининг ва суд мажлиси котибининг ЭРИ билан тасдиқланади. Судга ёзма ҳужжатлар тақдим этилса, улар ишга электрон шаклда қўшиб қўйилади, шундан сўнг улар эгаларига қайтарилади.\nГувоҳларнинг кўрсатувлари, тарафларнинг ва учинчи шахсларнинг тушунтиришларини олиш учун суд процесси видеоконференцалоқадан фойдаланган ҳолда ўтказилиши мумкин. Бу иштирокчиларнинг илтимосномаси бўйича ёки суднинг ташаббуси билан амалга оширилиши мумкин. Шунингдек судда зарур техник воситалар мавжудлиги ҳам эътиборга олинади.\nВидеоконференцалоқадан фойдаланиш харажатлари суммаси суд томонидан белгиланади ва ишда иштирок этувчи шахслардан ишни кўриш натижаларига кўра ундирилади.\nБу – муҳим! Суднинг ёпиқ мажлисида видеоконференцалоқа тизимидан фойдаланишга йўл қўйилмайди.\nVIII. Суд процессини видео ва аудиога ёзиб олиш мумкин\nСуднинг ташаббусига кўра ёки процесс иштирокчиларининг илтимосномаси билан, ишда иштирок этувчи шахсларни бу ҳақда олдиндан огоҳлантирган ҳолда, аудио- ёки видеоёзув олиб борилиши мумкин. Ёзувлар суд мажлиси баённомасига ёки алоҳида процессуал ҳаракатларни бажариш ҳақидаги баённомага қўшиб қўйилади. Суд процесси иштирокчилари видео- ва аудиоматериаллар билан танишиш, шунингдек суддан уларнинг кўчирма нусхаларини олишга рухсат сўраш ҳуқуқига эга.\nСуд ҳужжатлари устидан шикоят қилиш тартибидаги ўзгартиришлар ҳақида кейинги шарҳларда сўз юритамиз.


"Нишининг соғломлаштириш тизими" китоби, Кацудзо Ниши\nЗдоровье, Справочная литература, Дом и семья\nЭлектронная книга (3,5Mb) :\nБугун касалликларни даволашни дорисиз тасаввур этолмаймиз. Лекин қадимда таблеткалардан кўра бошқачароқ даволанилган. Бу даво чоралари дорилардан фарқли ўлароқ, бошқа органни касал қилмай, балки бутун организмни умумий ва бутунлай даволаган. Қандай қилиб, дейсизми? Марҳамат, қўлингиздаги ушбу китобни шошилмай ўқиб чиқинг. Унда Шарқнинг сирли даво чоралари батафсил ёритилган. Албатта, ҳаётингизда қўл келишига ишонамиз.\nТўлиқ даволаниш мумкин\nЯпониялик олим, профессор, табиий даволанишнинг мумтоз усуллари тарғибчиси Кацудзо Ниши ҳаётининг ўзи ҳам ўрнак олиш учун беқиёсдир. Шифокорлар унинг болалигидаёқ тузалмас касалликка дучор бўлгани, умри 20 ёшга ҳам етмаслигини айтишган эди. Ўша давр тиббиёти уни даволашда ожизлигини деярли тан олди. Бироқ ҳеч нарсага қарамай, Ниши нафақат ўзини даволаб бир умрга ногирон бўлиб қолишдан сақлади, балки узоқ самарали ҳаёт кечириб, ўзининг машҳур Саломатлик тизими билан кўплаб инсонларга ёрдам берди.\nКацудзо Нишининг тан олишича, бу Соғломлаштириш тизими унинг кашфиёти эмас. У мазкур тизимни ишлаб чиқаргунча кўплаб даволаниш услуб ва тизимларини ўрганиб чиққан. Улар орасида қадимий юнон ҳамда миср тиббий амалиёти, тибет, хитой, филиппин тиббиётлари, йога, шунингдек, табиий йўл билан даволаниш, диетология (парҳезшунослик), биоэнергетика, сув билан даволаш каби соҳаларда муваффақиятга эришган замонавий тадқиқотчилар ва бошқаларнинг ишлари бор. У юзлаб манбалар орасидан энг самарали, энг таъсирчан даволаш услубларини танлаб олиб, уларни бутун тугалланган тизимга бирлаштирди ва шу билан ўзининг ҳамда кўплаб инсонларнинг саломатлигини тиклай олди.\nКацудзо Ниши ўзидан сўнг катта илмий манба қолдирган бўлиб, уларнинг аксарият қисми кенг оммага маълум эмас. Унинг шогирдлари ва издошлари бу манбаларни ўрганиш ва бир тизимга солиш борасида катта иш олиб бормоқдалар. Ниши услубларига асосланган Токиода бир бутун институт ишламоқда.\nҚизларни оилавий ҳаётга тайёрлашда репродуктив саломатлигини мустаҳкамлаш ва соғлом турмуш тарзини шакллантириш\n9 дардга 30 даво


4 ёшли қизини урган фуқаро оталик ҳуқуқидан маҳрум этилган\n20:50 / 16.11.2017\n4 ёшли қизини урган ота аллақачон ўз қилмиши бўйича судда жавоб берган ва оталик ҳуқуқидан маҳрум этилган. Аслида унинг қизини ургани билан боғлиқ воқеа шу йилнинг апрель ойларида бўлиб ўтган. Тошкент шаҳар прокуратураси расмий вакили Бобир Деҳқонов матбуот брифингида шу ҳақда маълум қилди.\n“Фуқаро Г.С. Чилонзор туман прокуратурасига мурожаат қилган. У аризасида турмуш ўртоғи А.Х. фарзандларига нисбатан ўта шафқатсизларча муносабатда бўлгани, доимий қийнаб, таҳқирлаб келганлиги, қизларининг юз ва танасининг бошқа қисмларига уриб, тан жароҳати етказиб берганлиги бўйича ариза берган. Шу мурожаат юзасидан олиб борилган терговолди текширув ишлари натижасига кўра, жорий йилнинг 30 октябрида ЖКнинг 110-моддаси 2-қисми “а” ҳамда “в” бандлари билан жиноят иши қўзғатилиб, ҳозирда тергов ҳаракатлари олиб борилмоқда.\nТергов жараёнида жиноят иши психологлар, бошқа мутахассислар томонидан ўрганиб чиқилган ва ҳолат тасдиқлангани сабабли, А.Х.га нисбатан қамоққа олиш эҳтиёт чораси қўлланилган. Бундан ташқари, у фойдаланиб келган уяли телефондаги маълумотлар бўйича экспертиза тайинланган.\nШунингдек, жиноят иши бўйича жабрланувчи Нуралиеванинг руҳий ва бошқа ҳолатларини комплекс ўрганиш мақсадида сайёр суд-тиббий, психологик экспертиза ўтказилган. Бундан ташқари, фуқаролик ишлари бўйича Учтепа туманлараро судининг 2017 йил 19 октябрдаги ҳал қилув қарорига асосан Нуралиев ва Нуралиева онаси қарамоғига олиб берилган.\n31 октябрь куни Чилонзор тумани прокуратураси томонидан ўз фарзандларига шафқатсизларча муносабатда бўлгани, жисмоний куч ишлатиб, уларга руҳий таъсир кўрсатганлиги, ўз болаларининг ҳаёти, соғлиғига қарши жиноятларни қасддан содир этганлиги сабабли А.Х.ни оталик ҳуқуқидан маҳрум этиш юзасидан фуқаролик ишлари бўйича Учтепа туманлараро судига даъво аризасини киритган. Бугунги кунга келиб, бу даъво қаноатлантирилган ва А.Х. оталик ҳуқуқидан маҳрум этилган. Айни вақтда бу иш бўйича қўшимча тергов ҳаракатлари давом эттирилмоқда”, - деди Бобир Деҳқонов.


Кейин ўзининг кимлигини айтиб, “Ўғлимни биласиз, у “Озодлик” радиосда ишлаган эди, Усмон Мурод, шунинг отасиман” деди ва ўғлини ҳам ёнига чақирди. Усмон Мурод билан телефонда кўп гаплашган эдик. Аммо кўришмагандик. Шу баҳонада у билан ҳам кўришдик.\nҲожимурод ака билан суҳбатимиз қовушди. У Ўзбекистонда қийналаётган бечораларга жуда ачинадиган одам экан. Тез-тез бориб келишига қарамасдан Каримов режимини қўрқмасдан ёмонлаши билан ўз тенқурларидан ажралиб турар эди. Тўғри сўз ва ҳамма гапни одамнинг юзига айтадиган киши экан. Кейин ҳам қаерда бир маърака бўлса у ёнимга келиб ўтирар ва Ватан ҳақида маълумот олишга қизиқар ёки ўзи эшитганларини айтиб берарди.\nБир куни “Америка овози” даги ҳамкасбим Абдул Маннон Кескин бир рўмолчага ўралган ва Самарқандда “Соч ҳолва” дейиладиган Кунжит ҳолвадан келтирди ва:\n-Буни сизга Ҳожимурод ака бериб юбордилар,-деди.\n-Ватанга бориб келибдилар-ми?-деб сўрадим.\n-Йўқ, у киши қандолат ва ҳолва пишириб турадилар. Афғонистонда дўконлари бор эди, бу ерда ҳавас учун пишириб, яқин дўстларига тарқатадилар,-деди Абдул Маннон ака.\nҲожимурод акани охирги марта Абдул Маннон Кескиннинг уйида кўрдим. Абдул Маннон аканинг Саудия Арабистонида бир қардоши оламдан ўтгани муносабати билан тўпланган эдик. Ҳожимурод ака энди Ўзбекистонга бориб-келган эканлар. Ёнимга келиб ўтирдилар ва:\n-Самарқанддан салом,-дедилар. Кейин Ургутга борганларини, у ердан жиянлари билан Самарқанд шаҳрига келаётганда мен ҳақимда гапирсалар улар мени таниганини айтиб қолдилар.\n-Жаҳонгир яшаган жойга олиб бор дедим,-дея у киши уйимизнинг ёнидаги дарахтларнинг қанақа эканлигига қадар айтиб бердилар ва:\n-Жиянларим, “У кишининг яқинларини сўроқлаб кирсангиз бизга гап тегади” дегани учун, уларга жаҳл қилиб, уйингизни ёнида у ёқдан бу ёққа, бу ёқдан у ёққа юриб, қайтдим,-дедилар.\nЎшанда у киши:\n-Ҳар сафар Ватанга жон таслим қилиш учун бориб, тирик келаяпман,-деб ҳазиллашгандилар.\nОхирги марта боришларидан олдин мачитга кириб “Мени дуо қилинглар, Ватанда жон берайин” деб кетган эканлар. Орзуларига етиб 86 ёшда Ватанда жон бердилар. Лекин Усмон Муроднинг ота васиятини бажариш учун қилган интилишлари зое кетиб, қолган фарзандлар ва қариндошларнинг талаби билан майитни Америкага олиб келишди.\nЯқинда бир покистонлик Стаффорд деган жойдан ер сотиб олиб мусулмонларнинг мозорини ташкил этибди. Американинг Жануб ва шимолини боғлайдиган 95 рақамли шоҳ йўли бор. Вашингтондан жанубга қараб юрсангиз 140 рақамли кириш жойидан чапга қайрилиб 4-5 километр юрсангиз ана шу қабристон чиқади. Ҳожимурод ҳолвачини шу ерга кўмар эканлар қабр бошида уч марта “У қандай инсон эди?” деб сўралди ва кўпчилик кўзда ёш билан “Яхши одам эдилар” деди.\nҲа, Ҳожимурод ака ошини ошаб, ёшини яшашга муяссар бўлган яхши одам эди.\n« Билармидингиз? Сиз нима дейсиз? »\nM.Mansur, on July 15, 2012 at 3:56 pm said:\nКойил! Маколага гап йук! Мархум отахонни билмасакда, билгандек мисоли эски кадрдондек булдик! Рахмат сизга, Жахонгир ака!\nMister Qalampir, on July 15, 2012 at 4:00 pm said:\nОдамлар эса диконлб ҳар томонга отлар каби сакраб хурсандчлик қила бошлашибди.


Ўзбекистон 13:48 / 12.08.2020 3822\nПрезидентнинг “Сирдарё вилоятида қуввати 1 500 МВт бўлган янги иссиқлик электр станцияси қурилишини ташкил этиш чора-тадбирлари тўғрисида”ги ПҚ–4799-сон қарори қабул қилинди.\nҚарорга мувофиқ, Инвестициялар ва ташқи савдо вазирлиги, “The International Company for water and power projects” (Саудия Арабистони) (инвестор) ва “Acwa Power Sirdarya” МЧЖ (Лойиҳа компанияси) ўртасидаги Сирдарё вилоятида қуввати 1 500 МВт бўлган буғ-газ электр станциясини қуриш бўйича инвестиция битими тасдиқланди. Инвестиция битими у имзоланган кундан эътиборан кучга киради (2020 йил 6 мартда имзоланган).\nЭнергетика вазирлиги матбуот хизмати хабарига кўра, қарор билан “Ўзбекистон миллий электр тармоқлари” АЖ ва Лойиҳа компанияси ўртасидаги Электр энергиясини сотиб олиш тўғрисидаги битим маъқулланди.\nЛойиҳа компанияси ишлаб чиқарилган электр энергиясини кафолатланган тарзда фақат "Ўзбекистон миллий электр тармоқлари" АЖга сотади.\nЛойиҳа доирасида самарадорлиги 60 фоиздан юқори H/J синфидаги энг замонавий буғ-газ қурилмалари қўлланилади. Электр стантцияси йилига 10 миллиард кВт.с.дан ортиқ электр энергиясини ишлаб чиқаради. Шу билан бирга, табиий газнинг йиллик тежаш даражаси 2,0 миллиард м3.дан ошади.


Россия муфтийлар кенгаши раиси, муфтий Равил Ғайнутдин Хитойда, хусусан, Шинжон мухтор туманида мусулмонлар камситилаётгани ҳақидаги хабарларни инкор қилди. Бу ҳақда “Новости” агентлиги хабар бермоқда.\n“Мен Хитойдаги қавмни биламан, бир неча бор Хитойда бўлганман, биродар мусулмонлар зич яшайдиган минтақаларга борганман. Уларнинг бизга айтишича, ўзларини сиқувга олинган, ҳукумат томонидан камситиш бор деб ҳис қилишмайди”, – деди муфтий Россия мусулмонларининг хитойлик мусулмонлар камситилишига муносабати ҳақидаги саволга жавобан.\nШунингдек, Равил Ғайнутдин бир неча йил аввал Урумчига борганида уйғурлар, қозоқлар, ўзбеклар, татарлар билан учрашганини, шу пайтгача хитойлик мусулмонлардан шикоят эшитмаганини айтди.\nКиритилди: 18:30 13.10.2018. Ўқилди: 476 марта. Фикрлар сони: 0 та.


ҲАР БИТТА ТУРИСТ БАРАКА ДЕГАНИ|Оҳангарон ҳаёти - Жизнь Ахангарана\nҲАР БИТТА ТУРИСТ БАРАКА ДЕГАНИ\nХалқимизда Шарқ – дунё тамаддуниниг олтин бешиги, деган нақл бор. Ҳақиқатдан ҳам, Ўзбекистон ўзининг муқаддас қадамжолари, асори-атиқалари, унутилмас тарихи билан дунё аҳлининг эътиборини тортмоқда. Самарқанд, Бухоро, Хива каби қадимий шаҳарлардаги муқаддас қадамжоларимиз нафақат Ўзбекистоннинг, балки бутун бир инсониятнинг бойлигидир. Америка Қўшма Штатларидаги нуфузли “Зе хаффингтон пост” нашри томонидан Самарқанд жаҳондаги инсон ўз умри давомида албатта бориб кўриши керак бўлган 50 та шаҳардан бири, деб эътироф этилди. Бугун нафақат вилоятларимиз балки республикамизнинг барча туман, шаҳарлари ҳам турли ҳудудлардан келган сайёҳлар билан гавжум.\nВатанимиз ичра мўъжаз бир Ватан ҳисобланган бизнинг Оҳангарон воҳамизга ҳам бугун кўплаб сайёҳларнинг қадами узилмайдиган гўша сифатида қаралмоқда. Воҳамиз ҳудудида 165 дан зиёд маданий мерос объектлари, 100 дан ортиқ қадамжолар мавжуд бўлиб, уларнинг маданий меросини ўрганиш, келгуси авлодларга ҳам гард юқмаган ҳолда етказиш ҳам қарз, ҳам фарздир. Оҳангароннинг туристик салоҳияти қай даражада, бугунги кунда туристлар учун қандай қулайликлар яратилмоқда, келгусига мўлжалланган режалар қандай, каби саволлар билан Туризм департаменти бўлим бошлиғи – Илҳом Темировга мурожаат қилдик.\n– Шу кунларда Молдавиядан 5 нафар, Хитой Халқ Республикасидан 7 нафар сайёҳ туманимизда бўлиб, муқаддас қадамжоларимизни зиёрат қилди. Қолаверса, Тошкент шаҳридан ҳам 12 нафар сайёҳлар келди. Уларга ётоқхона ва бошқа зарур шароитлар яратиб берилди. Туризм департаменти ташкил қилинганидан буён, мингдан зиёд сайёҳлар келиб, зиёратгоҳларда бўлди. Ҳар битта турист-инвестиция дегани. Ҳудудимизга сайёҳларнинг келиши иқтисодиётимизнинг юксалишига хизмат қилади. Бугунги кунда туристларга қулай шароит яратиш чора-тадбирлари ишлаб чиқилди. 3 та маданий объектимиз – “Убайд ота”, “Ҳўжаэлсурҳ” “Расули азим” зиёратгоҳларида реконструкция ишларини олиб бориш бўйича туман ҳокимининг қарори қабул қилинди, – дейди И. Темиров. Қолаверса, туманда ҳозирги кунда фаолият юритмаётган 6 та оромгоҳ-зиёратгоҳлар қайта тикланиши режалаштирилган.\nКуни кеча бўлиб ўтган видеоселектор йиғилишида Президентимиз шу соҳага алоҳида тўхталиб, бу борадаги ишларни ривожлантириш келгусида юртимиз истиқболини белгилаб берадиган муҳим омил эканлигини таъкидлаб ўтди.\nТуризм – иқтисодиётнинг муҳим тармоқларидан бири. Мавжуд имкониятлардан самарали фойдаланган ҳолда, ушбу тармоқни янада такомиллаштириш зарур, буни даврнинг ўзи тақозо этмоқда.\nбарака, ташриф, туризм, турист


КЎПРИКДА - “Китоб дунёси” газетаси сайти\n725 марта кўрилган.\nОёқларимни чалиштириб ўтирганимда менга янги кўприк устидан ўтаётган одамларни санаш вазифасини юкладилар. Бу ҳадисни олганларга ҳеч нарсага арзимас сонларни санаш ҳузур бағишлайди. Уларнинг қувончига қувонч қўшиб, кечки базмга биргина ортиқ сонни ҳадя этиш учун менинг соқов оғзим кун узоғи соат мили сингари бир хилда ҳаракатланар ва ҳеч бир рақамни қолдирмай йиғарди.\nМен уларга тунги навбатчилигим хусусида ҳисоб бераётганимда уларнинг чеҳраси ярақлаб кетар, сонлар сони қанчалар кўп бўлса, чеҳралар ҳам шунчалар кўп шодликдан порларди. Янги кўприк устидан ҳар куни минглаб янги йўловчилар ўтаётгани учун улар тунлари хотиржам ором оларди…\nАммо статистик жиҳатдан уларнинг маълумоти хато. Афсус, улар нотўғри ҳисоблашган. Онг-шууримдаги таассуротлар мени жунбишга келтиришига қарамай, шубҳаландим. Баъзан бу менга қувонч бағишларди, бу шодликни ўзимда сирли равишда мужассам этганимга афсуслансам, уларга шунида туҳфа этаман. Уларнинг бахти менинг қўлимда. Мабодо ғазаблансам, мабодо чекишни хоҳламасам, ўртача ҳисобни тақдим қиламан, жуда хурсанд бўлсам, юрагим қинидан чиққудек бўлиб уради, менинг ҳимматим бешта сон ичида шўнғиб кетади. Ҳа, ҳар бир сон қўшилгани сари улар шунчалар бахтли! Улар ҳар сафар қўлимдан натижаларни тоқатсизлик билан тортиб оларкан, кўзлари бахт-дан масрур чарақлайди ва елкамга қоқадилар. Статистлар ҳеч нарсадан шубҳаланмайдилар! Сўнг улар мен нималигини билмайдиган сонларни қўшишни, бўлишни, фоизга солишни бошлайдилар ва айни дамда ҳар бир киши кўприк устида қанча лаҳза бўлганлигини, кейинги ўн йилликда яна қанча вақт бўлиши мумкинлигини ҳисоблаб чиқади. Ёруғ келажакни севиб, мутахассисликларига таяниб ҳисоблашган бўлса-да, минг афсус бу тўғри эмас…\nМабодо кунига икки марта маъшуқам кўприк устидан ўтса, деярли юрагим тўхтаб қоларди. Юрагимни тўхтовсиз уриши у хиёбонга бурилиб кўздан ғойиб бўлгунча тинмасди. Худди шу лаҳзаларда ҳеч нарсани идрок этмай, мум тишлардим гуё. Бу икки сония фақат менга, менгагина тегишли эди ва бу лаҳзаларда қанчалик уринмай ўзимни қўлга ола олмасдим. Мабодо у яна оқшом қаҳвахонага қайтиб келса, бу орада мен пинҳона севган қиз айнан шу қаҳвахонада ишлашини билиб олардим, айни шу лаҳзаларда юрагим қинидан чиққудек бўлар, санашим шарт бўлса-да, у кўприкнинг нариги бурчагидан кўздан ғойиб бўлмагунча соқов оғзим ҳаракатга келмасди. Этаклари ҳилпираб турган кўйлагининг учи ҳам кўринмай кетгандан сўнггина санашни бошлардим. Шу онда ожиз кўзларим олдида эркаклар ва аёллар соялари, шарпалар, жонсиз тасвирлар тантанали юриш қилиб ўтиши мен учун бахт эди. Ҳар ҳолда мен шарпаларнида санай олардим. …..\nМен уни севишим аниқ эди. Лекин у бу ҳақда билмасди, қизнинг бундан хабар топишини ўзим ҳам истамасдим. У ҳеч нарсага шубҳа қилмас, узун малла сочларини елкасига ташлаб, нозик оёқлари ила ер депсиниб қаҳвахонада чаққон елиб-югуриб хизмат килар, кўп чойчақа оларди. Мен унга мафтун, ошиқу-беқарор эдим. Уни бутун вужудим билан севишим аниқ эди.\nЭнг қизиғи, вазифани юклаганлар мени ҳам назорат қилардилар. Нариги томонда ўтирган ўртоқ ҳам мен каби ўтган-кетганни санашини айтиб огоҳлантирганди ва мен ваҳима билан эътибор қилардим. Телбаларча санарканман, бир чақиримдан нариёғини яхшироқ санай олмасдим. Бош статистнинг ўзи ҳам нариги кўчанинг учида туриб соатма-соат натижаларни бир соат натижаларга кўра қиёсларди. Менда сонлар ундан кўра озроқ эди. Жиккаккина суюкли маъшуқам ёнимдан ўтиб кетар, аллақачон кўнглим эгасига айланишга улгурган бу қизалоқни ҳеч қачон кўприк устидан ўтаётганлар сафига қўшиб санай олмасдим, суюклигимни кўпайтириш, бўлиш, фоизларга солиш шарт эмас эди наздимда. Фикримча барчаси бир текис борарди.\nБош статист елкамга қоқди. Менинг жуда ишончли ва садоқатли эканлигимни ҳамда "Бир соатда бор-йўғи битта сонга хато қилгансиз. Ундан кўп эмас. Таҳсинга лойиқ. Биз ҳам фоизларга солганда худди шундай санаганмиз. Сизга кўприк устида от-аравада боришингизга рухсат этамиз", дея ўз хулосасини айтди.\nОт-арава ажойиб эди. Йигирма беш кундан ошиқроқ от-аравада кўприк устидан ўтдим ва ҳеч бир юмуш билан шуғулланмадим! Соат иккидан саккизгача умуман кўприк устида, от-аравада бориш мумкин эмас, аммо менга соатларнинг дахли йўқлиги учун, истаганимча сайр этардим. Кўнглим маликаси қаҳвахонадан югуриб чиқиб, ортимдан узоқ қараб қолар, мен эса олислаб бораётган суюклигим нигоҳини бир қисмини уйга олиб келардим, менинг саналмай қолган миттигина маъшуқам….


Ўзбекистонда картошка импорти ва савдоси учун солиқ имтиёзлари муддати узайтирилди • EastFruit\nБош саҳифа › Янгиликлар › Ўзбекистонда картошка импорти ва савдоси учун солиқ имтиёзлари муддати узайтирилди\nЎзбекистонда картошка импорти ва савдоси учун солиқ имтиёзлари муддати узайтирилди\nМуаллиф: EastFruit 14 Yan 22 13 Yan 22 036\n2022 йилнинг 11 январида Олий Мажлис Қонунчилик палатасининг навбатдаги мажлисида қабул қилинган қонунга кўра, бир қатор озиқ-овқат маҳсулотлари, жумладан, картошка импорти ва савдосида солиқ имтиёзлари 2022 йилнинг 30 апрелига қадар узайтирилди, дея хабар беришмоқда EastFruit экспертлари.\n2021 йилнинг 21 октябрида мамлакат Олий Мажлиси Сенати ички бозорда картошка нархи ўсишини чеклаш омили сифатида Солиқ кодексига ўзгартиш ва қўшимчалар киритиш тўғрисидаги қонунни маъқуллаган эди. Унда бир қатор озиқ-овқат маҳсулотлари, жумладан, картошкани реализация қилиш бўйича айланма, шунингдек уни импорт қилишда қўшилган қиймат солиғи (ҚҚС)ни бекор қилиш назарда тутилган. Мазкур ҳужжатга кўра, 2021 йилнинг 10 октябридан 31 декабрига қадар ушбу товарларни реализация қилиш бўйича айланма, шунингдек уларни Ўзбекистонга олиб кириш ҚҚСдан озод қилинди.\nУшбу солиқ имтиёзлари муддати тугагач, 2022 йилнинг 11 январида мамлакат парламентининг юқори палатаси Солиқ кодексига ўзгартиш ва қўшимчалар киритиш тўғрисидаги қонунни маъқуллади. Қонунга кўра, 2022 йилнинг 30 апрелига қадар бир қатор озиқ-овқат маҳсулотлари, жумладан, картошкани реализация қилиш бўйича айланма, шунингдек уни Ўзбекистонга импорт қилиш ҚҚСдан озод қилинган.\n2021 йилнинг январь ойи бошидан сентябрь ойи охиригача картошканинг ўртача улгуржи нархлари динамикаси, асосан, ўтган йилгига ўхшаш, нархлар эса 2020 йил билан бир хил даражада бўлди. Аммо Россия картошка бозоридаги ажиотаж вазият туфайли 2021 йилнинг сентябрь ойи охирида домино эффекти сабаб, Ўзбекистонда ҳам ушбу сабзавот қимматлаша бошлади. Орадан уч ҳафта ўтиб, бор-йўғи бир ҳафта ичида – 2021 йилнинг 14 октябридан 21 октябрига қадар картошканинг ўртача улгуржи нархлари 1 кг учун 3500 сўмдан 5000 сўмга, яъни 43 фоизга ошди.\n2021 йилнинг 21 октябрида қабул қилинган картошка импорти ва савдосида қўшилган қиймат солиғи бекор қилиш тўғрисидаги қарор ички бозорда ушбу маҳсулот нархининг янада ошишини чеклашда муҳим омил бўлди. 2021 йилнинг 4 ноябридан 2022 йилнинг 7 январига қадар Ўзбекистонда картошканинг ўртача улгуржи нархлари 1 кг учун 4500 дан 5000 сўмгача ўзгариб турди.\n2022 йилнинг 7 январь ҳолатига кўра, ушбу маҳсулотнинг ўртача улгуржи нархлари 5000 сўм/кг ни ташкил этмоқда, бу 2021 йилнинг шу санасига нисбатан қарийб бир ярим баробар ва 2020 йилнинг шу санасига нисбатан 2,3 баробар юқори кўрсаткичдир.\n2021 йилда Ўзбекистонга картошка импорти илк бор ярим миллион тоннадан ошиб, 2020 йилги рекордни янгилади. EastFruit таҳлилчиларининг маълумотларига кўра, бутун 2021 йил давомида мамлакатга 559,1 минг тонна картошка импорт қилинган, бу 2020 йилга нисбатан 33 фоиз кўпдир.\nКартошка сўнгги бир неча йил ичида Ўзбекистон мева-сабзавот секторининг асосий импорт позициясига айланди. 2016 йилга қадар картошка импортининг йиллик ҳажми йилига 50 минг тоннадан ошмаган бўлса, 2017 йилда бу маҳсулот импорти 194 минг тоннани ташкил этган. Шунга кўра, 2017 йилдан 2021 йилга қадар импорт ҳажми қарийб 3 баробар ошди.\nҚозоғистоннинг Павлоград вилоятидаги агрокорхона PepsiCo билан шартнома имзолади\n24 Май 21 3 2532


Published on Thursday, 12 September 2019 18:29\nТожикистон Республикаси Мустаќилли куни, 2019 йилнинг 9 сентябрида мамлакат стратегик иншооти – «Роѓун» ГЭСининг иккинчи агрегати тантанали вазиятда ишга туширилди.\nБир йил илгари, 2018 йилнинг 16 ноябридаги каби Тожикистон Республикаси Президенти, Миллат пешвоси Эмомали Рањмон ташаббуси бўлган ушбу муњим тадбирда электростанция ќурувчилари, мамлакат ањолиси, кўп сонли хорижий мењмонлар, халќаро ташкилотлар намояндалари, яќин ва узоќ хорижий давлатлардан етакчи ахборот агентликлари журналистлари бевосита иштирок этишди. «Роѓун» ГЭСининг биринчи агрегати фаолияти туфайли ўтган ва жорий йилда Тожикистон ањолиси узлуксиз электр энергияси ва иссиќлик билан таъминланди. Иккинчи агрегат ишга туширилиши билан «Роѓун» ГЭСининг иќтидори янада ошди.\nБугун «Роѓун» ГЭСи – бу нафаќат энергетик иншоот, у – энг аввало, муњандислик ѓурури, замонавий технологиялар, муњандислар фикри ва инсон мењнати ѓалабаси эканлиги барчага аниќ бўлди.\nСув – бу инсониятнинг бебањо бойлиги, унинг њаёти ва фаровонлиги. Тожикистон Республикаси Президенти Э.Рањмон Марказий Осиё минтаќаси ва жањонда сувдан фойдаланиш муаммолари, Тожикистон сув-энергетик иќтидоридан унумли фойдаланиш йўлларини муњокама ќилар экан, республика кимгадир зарар келтирувчи лойињаларни њеч ќачон амалга татбиќ этмаслиги неча марта таъкидлаб, Марказий Осиёдаги сув муаммоси њамкорлик ва ўзаро тушуниш воситасида ўз ечимини топишига ишонч билдирганди. Энг юксак даражада минбарлардан Тожикистон оќим тепа ќисмида жойлашган мамлакат сифатида ўз мажбуриятларига жиддий ёндашиши, ўтмишда њам, бугунги кунда њам ва келажакда њам, яъни њеч ќачон оќим пастки ќисмида жойлашган ќўшни мамлакатларга сув оќимини чекламагани ва бундай ќилмаслигини неча марта ќайд ќилиб ўтилди. Тожикистонда сувга эњтиёж Амударё умумий оќимининг 15 фоизини ташкил ќилади. Аслида эса, Тожикистон Республикаси атиги 10дан 11 фоизгача сувдан фойдаланаётган бўлиб, «Роѓун» ГЭСи фойдаланишга топширилгандан кейин њам шу меъёр саќланиб ќолади. Тожикистон тоѓли мамлакат бўлгани сабабли суѓориладиган ер майдонлари кўпаймади. Шу сабабли, «Роѓун»нинг сувидан суѓориш (сувни истеъмол ќилиш учун эмас), бадки гидроэнергетикада (яъни сувдан фойдаланиш) маќсадида фойдаланилади.\nЭслатиб ўтамиз, ГЭС ќурилиши лойињаси СССР даврида ишлаб чиќилган эди. Ќурилиш 1970 йил охирида бошланган, бироќ СССР тарќалиб кетганидан кейин узоќ муддатга – 2008 йилгача тўхтаб ќолган эди. Фуќаролик уруши энг йирик лойиња татбиќини ортга сурди.\nБиринчи техник лойиња 1974 йили тасдиќланиб, мавзени тадќиќ этиш ва тайёрлаш ишларини мутахассислар анча илгари бошлашганди.\nФаќатгина бошланѓич босќичда лойињада Шўролар республикаларининг 300дан зиёд корхонаси иштирок этган. Бўлѓуси “Роѓун” ГЭСи майдонида бутун Шўролар Иттифоќининг энг яхши муњандислари, лойињаловчилари ва ќурувчилари мењнат ќилишган.\nМустаќилликка эришгандан кейин Тожикистон электростанция лойињасини ортга сурмади. Фуќаролик уруши тугагандан кейин иќтисодиётни тиклаш шароитида ќурилиш ишлари фаол давом этди.\nМинтаќадаги энг иќтидорли ушбу станция 6та агрегатга эга бўлиб, фойдаланишга топширилганидан кейин йилига 17 миллиард киловатт электр энергияси ишлаб чиќариши кутилмоќда. Бу, мутахассисларнинг фикрича, нафаќат Тожикистон, балки Покистон билан Афѓонистонни њам арзон электр энергияси билан таъминлайди.\nШу билан бирга, ГЭС ќурилиши охирига етказилса, унда ишлаб чиќарилаётган энергиянинг катта њажми экспортга чиќарилади. Бу, S&P фикрича, мамлакатнинг макроиќтисодий кўрсаткичларига сезиларли равишда ижобий таъсир кўрсатиши мумкин. Барча олти агрегати ишга туширилгандан кейин 3600 мегаватт (17 миллиард киловатт-соатдан зиёд) иќтидори билан “Роѓун” ГЭСи Марказий Осиё минтаќасидаги энг йирик ГЭСлардан бирига айланади. Ќурилиши тугатилгандан кейин “Роѓун” ГЭСи дунёдаги энг баланд ГЭС бўлади. Унинг тўѓони 335 метр баландликка етиши керак. Олтита агрегати ќурилиши лойињаси 2024 йилга тўлиќ тугатилиши режалаштирилмоќда.\n“Роѓун” ГЭСи ОЊЖнинг ишлаб чиќариш масалалари бўйича директори Анвар Рањмонов “Озодий” радиоси билан суњбатда икки агрегати ишга туширилиши билан ГЭС иккита 220 киловолтли юќори волтли электр узатиш линиялари орќали мамлакат ягона энергетик тизими њамда олтита 500 киловолтли электр узатиш линиялари орќали ќўшни мамлакатларга электр энергиясини етказиб бера олишини айтди.\nУнинг сўзларига кўра, келгусида электр энергиясини нафаќат Ўзбекистон ва Афѓонистон, балки Покистонга њам экспорт ќилиш учун яна тўртта юќори волтли линиялар тортилиши режалаштириляпти.\nАйни пайтда Тожикистон ёз мавсумида ќўшни Ўзбекистон ва Афѓонистонга электр энергиясининг њар бир киловаттини 40 дирам (4 цент) нархида етказиб бераяпти. Тожикистон 2019 йилнинг биринчи ярмида Афѓонистонга ќарийб 1 миллиард киловатт-соат электр энергияси етказиб берди ва йил охиригача бу кўрсаткич 1,5 миллиард киловатт-соатни ташкил этиши кутилмоќда. Иккинчи агрегат ишга туширилиши билан ишлаб чиќариладиган электр энергияси мамлакат ањолисини узлуксиз таъминлаш учун етарли бўлади.\nТожикистоннинг сув муаммолари, хусусан, “Роѓун” ГЭСи бўйича мавќеини намояндалари томонидан “Роѓун” ГЭСининг хавфсизлиги, унинг зарурлиги ва фойдалилиги, чунки аввал “Тожикистон доимий энергия таќчиллиги њолатида бўлгани” тасдиќланган Европа Иттифоќи ќўллаб-ќувватламоќда. Бу Европа банки томонидан энергетика тармоѓини ривожлантириш учун 21 миллион доллар њажмида биринчи кредит ва грант кўринишидаги сармоялар билан моддий тасдиќланган. Бундан ташќари, Европа парламенти депутатлари “Роѓун” ГЭСи ќурилиши халќаро терроризм билан кураш ишида хизмат ќилиши мумкинлигини таъкидлашди: “Камбаѓаллик террорни келтириб чиќаради. Афѓонлар, покистонликлар, Марказий Осиё мамлакатлари фуќаролари учун иш ўринларининг пайдо бўлиши, иќтисодий муаммоларнинг њал этилиши терроризм тегирмонига сув ќуйилишини тўхтатиши мумкин. Ва бу масалада “Роѓун”нинг фойдали ўнлаб баравар ошади”.\nЌўшма Штатларининг Америка сенати њам «Роѓун» лойињасини «ўз ваќтида», дея атар экан, Марказий Осиёда сув захираларини самарали бошќаришга чорлади.\nРоссия томони «Роѓун» ГЭСи лойињаси ва унинг ќурилишини ќайта тиклашни аввал-бошдан ќўллаб-ќувватлаб келаяпти. Ќурилишнинг бошланѓич босќичида Россия Федерацияси Ташќи ишлар вазирлигининг расмий намояндаси Александр Лукашевич шундай деганди: “Россия бизга яќин минтаќада сувдан фойдаланиш билан боѓлиќ лойињалар умумминтаќавий њамкорликлар учун “майдон”га айланишидан манфаатдордир”.\nЎзбекистон Олий Мажлиси ќонунчилик палатаси спикери Нурдинжон Исмоилов Душанбега расмий ташриф билан келган кунларида «Роѓун” ГЭСининг келажакда минтаќа мамлакатлари учун катта ањамиятини тасдиќлаганди. У Тожикистон Республикаси Президенти Эмомали Рањмон ва Тожикистоннинг барча халќини “Роѓун” ГЭСининг биринчи агрегати ишга туширилиши муносабати билан самимий табриклаб: “Бу катта иншоотнинг муваффаќиятли ишга туширилиши тањсинга лойиќ. Бу воќеа Тожикистоннинг янги тарихига ќайд ќилинади. Мазкур лойиња татбиќи эса, нафаќат Тожикистон, балки бутун Марказий Осиё минтаќаси халќлари учун ањамиятга эга. Бу нодир лойиња Сиз, њурматли Эмомали Рањмон, Сизнинг ќатъиятингиз, иродангиз ва узоќни кўзлаган сиёсатингиз туфайли амалга ошди”,- деганди.\nБиринчи агрегат ишга туширилиши шарафига тантанали маросимда “Роѓун” ГЭСи ќурилишига ўз ижобий муносабатини кўп сонли мењмонлар њам билдиришиб, улар орасида табрки сўзи билан чиќиш ќилган Бутунжањон банкининг Европа ва Марказий Осиё минтаќалари бўйича вице-президенти Сирил Мюллер њам бор эди. У жумладан, “Роѓун” ГЭСи Тожикистон энергетик сектори учун муњим давр бўлишини ќайд ќилди. Чунки Тожикистон халќи учун фаровонлик ва гуллаб-яшнашнинг анча юксак даражасини таъминлаши мумкин. Олиймаќом мењмон, хусусан, шундай деганди: «“Роѓун” ГЭСи Тожикистон ањолиси учун зарур, арзон, ќайта тикланувчи ва ишончли электр энергияси манбасига айланиши мумкин. “Роѓун”, шунингдек, электр энергияси экспорти муњим манбасига айланиши мумкин. Ундан келган даромад инсон капиталига бошќа муњим сармояларни молиялаштиришга ёрдам бериб, бу ўз навбатида, Тожикистон иќтисодиётини ривожлантириш ва гуллаб-яшновчи келажак учун асос ќўйиши мумкин».\nИталия Ташќи ишлар вазири ўринбосари Манлиоди Стефано њам бажарилган ишларга юќори бањо бериб, “Роѓун” ГЭСининг биринчи агрегати ишга туширилиш билан мамлакат ањолиси йилнинг барча фаслларида электр энергияси билан таъминланиши, мамлакат шањру ноњияларидаги ишлаб чиќариш саноат корхоналари фаолияти эса, янгича туртки олиши, мустаќил Тожикистоннинг раќобатбардош ва экспортга мўлжалланган мањсулотлар ишлаб чиќариш йўналишидаги ишлаб чиќариш иќтидори янада ошишига ишонч билдирганди.\nЌурилаётган «Роѓун» ГЭСи Тожикистон Республикаси ва унинг тўќќиз миллионлик ањолисининг энергия манбаларига нисбатан хусусий эњтиёжларини ќондирибгина ќолмасдан, балки ШЊТ мамлакатлари – Афѓонистон, Покистон, Њиндистон ва Хитойга энергияни экспорт ќилиш имконини њам беради. “Роѓун” ГЭСи ќурилиши ва шу билан бирга бошќа гижроэнергетик лойињалар татбиќи охирига етказилиши Тожикистонга њар йили 4 минг мегаваттгача њажмда электр энергиясини экспорт ќилишга имконият беради. Яъни “Роѓун” ГЭСи энергияси ва суви нафаќат Тожикистон, балки бутун Марказий Осиё минтаќаси тараќќиётига њисса ќўшади. Хусусан, юќорида эслатиб ўтилганидек, Афѓонистон ижтимоий-иќтисодий, саноат ва ќишлоќ хўжалиги тикланишига сезиларли ёрдам кўрсатилади: терроризм, экстремизм, наркотик моддалар обротига ќарши курашнинг ягона йўли сифатида афѓонлар камбаѓаллик сатњи пасайтирилади ва њаёт даражаси юксалтирилади.\nМутахассислар, экспертлар, иќтисодчилар ва сиёсатчилар «Роѓун» ГЭСининг жуда зарур эканлигига ишонишади. Мисол учун, њам Тожикистон ва њам Ўзбекистоннинг энергетика ва сув ходимлари ушбу лойиња татбиќининг ањамияти њамда фойдасини яхши тушунишади. Унинг ќурилишини тугатиш нафаќат Тожикистон, Афѓонистон, Покистон, Њиндистон, Хитойга, балки бошќа яќин ќўшнилар – Ўзбекистон ва Туркманистонга њам катта фойда келтиради. Бу номлари айтиб ўтилган мамлакатлар харид ќилишга тайёр бўлган арзон электр энергияси бўлади. Олимларнинг њисоб-китобларига кўра, “Роѓун” тўѓони бунёд этилгандан кейин Ўзбекистон ва Туркманистон њар йили ќўшимча 6 куб-километрдан сув олиш имконига эга бўлиб, бу ќўшимча 300 минг гектар ерни ўзлаштиришга етадиган њажмдир. Бундай сув њажми ќуриётган Орол денгизини ќутќариш њамда унинг аввалги балиќчилик хўжалиги ва транспорт ањамиятини ќайта тиклаш, энг муњими – экологик тизимни тиклаш, мутаносибан, минтаќада ижтимоий ва тиббий-санитария њолатини яхшилашга ёрдам бериши мумкин.\nБутунжањон банки тадќиќотлари «Роѓун» ГЭСи тўѓонининг маълум шароитларда њаётга чидамлилиги ва мустањкамлигини тасдиќламоќда. Барча иќтидорлари ишга туширилганда ушбу гидроиншоотдан тўѓри фойдаланиш њам Тожикистон ва њам оќим пастки ќисмидаги мамлакатлар учун фойдани оширишга њисса ќўшади. Иќтисодий тањлилларнинг кўрсатишича, лойиња иќтисодий жињатдан оќланган ва жуда фойдали саналади. Ўтказилган тадќиќотлар Тожикистон ва оќим пастки ќисмидаги мамлакатлар “Роѓун” ГЭСи тўѓонидан фойдаланишнинг кооператив режими афзалликларидан фойдаланишлари мумкинлигини кўрсатмоќда. Умумий фойдалар фойдаланишнинг турли режимларида оширилиши мумкин њамда фойдаланли секторлар ва мамлакатлар ўртасида таќсимлашнинг кўпгина усуллари мавжуд. Шунингдек, “Роѓун” ГЭСи тўѓонидан фойдаланишнинг њар ќандай режимларида соњил бўйи мамлакатлари учун халќаро-њуќуќий мажбуриятларми, молиявий кафолатларми ёки у ва бошќаси бўладими, ќўшимча институционал механизмларни ишлаб чиќиш йўлида мислсиз фойдалар кўзда тутилган.\nАйнан «Роѓун» ГЭСи 2020-2050 йилларда талабни ќондириш учун зарур бўлган электр энергиянинг ўртача 30 фоизга яќинини ишлаб чиќаришга њисса ќўшган њолда, Тожикистонга энергия билан таъминлаш хавфсизлигини юксалтиришга имкон яратади. Бундан ташќари, 2024 йилнинг декабр ойига режалаштирилган барча иќтидорлар фойдаланишга топширилгандан кейин ГЭСнинг йиллик ишлаб чиќариш њажми 17,1 миллиард киловатт-соатни ташкил ќилади. Бу бутун мамлакатни тўлиќ электр билан таъминлаб, њам Тожикистон ва њам оќим пастки ќисмидаги мамлакатлар учун фойдани оширади.\n«Роѓун» лойињаси ањолини иш билан таъминлаш муаммосини њал этишга ёрдам беради. У аллаќачон ишсизлик даражаси ва натижада, камбаѓаллик сатњини сезиларли равишда пасайтирди. Бу ерда 25 мингдан зиёд турли мутахассислар фаолият юритаётган бўлиб, шундан 90 фоизини Тожикистон мењнаткашлари ташкил этади. Бироќ ќурилиш њаќиќатдан њам халќаро њисобланади. Биринчи агрегат белгиланган муддатда ишга туширилди. Бу Тожикистон мањаллий ва хорижий мутахассислар сиймосида ишончли шерикни топганини тасдиќлади. Ќурилиш-монтажлаш ишлари 3700 машина-ю механизмлардан фойдаланган њолда, 67та ташкилоту муассасалар, машњур мањаллий ва хорижий пудратчиларни жалб этиш орќали амалга оширилмоќда. Ќурилишни Москванинг “Гидропроект” ФТИ мувофиќлаштирмоќда. Субпудратчилар сифатида Россия, Украина, Беларус, Хитой, Германия ва Эрондан 50дан зиёд компания ќатнашмоќда. Электротехник ускуналар Россия ва Украинада ишлаб чиќарилган.\nЭкологик маќсадга мувофиќлиги, техник хавфсизлиги ва иќтисодий асосли эканлиги шубњасизлиги халќаро экспертлар томонидан њужжатлар асосида исботланиб, Бутунжањон банкининг бањолашидан ўтган. Бутунжањон банкининг кўп сањифали якуний њисоботлари унинг расмий сайтида 2014 йилнинг 1 сентябрида эълон ќилиниб, “Роѓун” ГЭСи Тожикистон энергетик тизими учун муњим, дея аталган.\nТожикистон учун бу – узоќ муддатли стратегик лойиња бўлиб, ўз халќи ва ќўшни халќлар манфаатига 3600 киловатт-соатгача электр энергияси ишлаб чиќарган њолда, ќарийб 120 йил хизмат ќилади. Бундан ташќари, “Роѓун” ГЭСи ва “Норак” ГЭСи ќайта тикланиши туфайли Тожикистон Осиёда электр энергияси экспортида етакчи бўлиши, Ќирѓизистон њам иштирок этаётган, келажакда Россия ва Хитой њам ќўшилиши мумкин бўлган CASA-1000 лойињаси воситасида ёз мавсумида Афѓонистон, Покистон ва Њиндистонга ортиќча электр энергиясини экспорт ќилиш учун имкониятини кенгайтириши мумкин. “Роѓун” ГЭСи ќисќа муддатда ќўшни мамлакатлар ўртасида Амударё бутун њавзаси даражасида сув захираларини бошќариш бўйича њамкорликларга њисса ќўшган њолда, Марказий, Жанубий ва Шарќий Осиёнинг бошќа мамлакатларини ќамраб олувчи минтаќавий энергетика бозорини кенгайтириш учун асосга айланиши мумкин.\nБутун мамлакат учун бу дунёдаги энг йирик ГЭС фойдаланишга топширилаётгани учунгина катта воќеа эмас. Бу ерда маънавий ѓалаба муњимроќ. Зеро, ќурилиши 1970 йилда бошланган бу иншоот, нињоят биринчи муваффаќиятли натижаларга эришди.\n“Роѓун” ГЭСи минтаќа ва жањондаги энг йирик станция њисобланиб, унинг техник хусусияти ўзининг миќёси билан њайратга солади. Унинг ишга туширилиши Тожикистоннинг янги тарихида ќайд ќилинган. Мазкур лойињанинг якуний татбиќи эса, нафаќат Тожикистон халќи, балки бутун Марказий Осиё минтаќаси халќлари учун катта ањамиятга эга.\n«Modern industry» жамоатчилик ташкилотининг иќтисодий шарњловчиси.


"БАРКАМОЛ АВЛОД" БОЛАЛАР МАКТАБЛАРИ ЎҚУВЧИЛАРИ ИТАЛИЯ, РОССИЯ, ТУРКИЯ, ОЗАРБАЙЖОН, ҚОЗОҒИСТОНДА БЎЛИБ ЎТГАН ХАЛҚАРО ТАНЛОВЛАРДА ФАХРЛИ ЎРИНЛАРНИ ЭГАЛЛАМОҚДА\n10 июнь 2022 йил\nЁзги таътил даврида мактабдан ташқари таълим тизимини янада такомиллаштириш, ёшлар таълим-тарбияси учун қўшимча шароитлар яратиш мақсадида республикамизда «Баркамол авлод» болалар мактаблари фаолият олиб бормоқда. Эътиборли жиҳати, барча туманлардаги «Баркамол авлод» болалар мактабида ўқувчилар вақтларини мазмунли ўтказмоқда.\nЖумладан, Юнусобод ҳамда Яккасарой тумани «Баркамол авлод» болалар мактабида малакали тўгарак раҳбарлари томонидан машғулотлар ташкил этилган. Биргина Юнусобод тумани «Баркамол авлод» болалар мактабида айни вақтда 1000 нафарга яқин ўғил-қиз робототехника, мехатроника, инженерлик, ментал арифметика, санъат, арт дизайн, ахборот технологиялари, Java, Scratch, 3D дизайн йўналишлари бўйича билимини бойитмоқда.\n- Масканимизга Тошкент вилоятидаги мактаб ўқувчилари ҳам келиб, қирққа яқин тўгаракларга қатнашади,- дейди Юнусобод тумани «Баркамол авлод» болалар мактаби директори Наргиза Ишанхожаева. - Муассасамиз ўқувчилари турли халқаро кўрик-танловларда фахрли ўринларни олиб келмоқда. Сўнгги ютуқларимиздан бири - ўқувчимиз Муслима Ўткурова Россияда ўтказилган халқаро танловда каштачилик бўйича иштирок этиб, 1-ўринни эгаллади.\nЯккасарой тумани «Баркамол авлод» болалар мактабида ҳам 1000 нафардан ортиқ болаларнинг эҳтиёж ва қизиқишларига асосида тўгараклар ташкил этилган. «Баҳор» болалар миллий рақс тўгараги, «Шарқ юлдузлари» тўгараги аъзолари турли халқаро танловларда, жумладан Италия, Россия, Туркия, Озарбайжон, Қозоғистонда бўлиб ўтган танловларда 1-2-3-ўринларга муносиб деб топилган.\nҚувонарлиси, мазкур муассасада 6 ёшдан 16 ёшгача бўлган қизлар миллий ва замонавий рақс, бадиий тўқиш, каштачилик, мунчоқли безак, либос дизайни тўгаракларига, ўғил болалар эса доира, ёш дастурчи, робототехника, шахмат, майда пластика, кулолчилик каби кўплаб тўгаракларга қизиқиб қатнашмоқда. Тил ўрганишга иштиёқи баланд ўқувчилар эса рус ва инглиз тили тўгаракларида ўз билимини ошириб, ёзги таътилини мароқли ўтказмоқда.


ЎзА - Ёшлар ва сенаторлар учрашуви\n04.07.2014 18:41 Ёшларга оид давлат сиёсати\n“Камолот” ёшлар ижтимоий ҳаракати томонидан ўтказиб келинаётган “Сиз қонунни биласизми?” кўрик-танловининг мамлакат босқичи иштирокчилари ҳамда Ҳаракат фаолларининг сенаторлар билан учрашуви шу мақсадда ташкил этилди.\nПрезидентимиз Ислом Каримовнинг 2014 йил 6 февралдаги “Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида”ги қарори ижроси юзасидан ташкил этилган мазкур тадбирда мамлакатимизда ҳеч кимдан кам бўлмаган, мустақил ва соғлом тафаккурли, баркамол авлодни вояга етказиш масаласига давлат сиёсатининг энг муҳим йўналишларидан бири сифатида эътибор қаратилаётгани таъкидланди.\n– Жорий йилнинг ўтган даврида ёшларнинг ижтимоий-сиёсий фаоллиги ва ҳуқуқий саводхонлигини ошириш мақсадида давлат ҳокимияти ва бошқаруви органлари билан ҳамкорликда қатор лойиҳалар амалга оширилди, – дейди “Камолот” ЁИҲ марказий кенгаши раисининг биринчи ўринбосари Феруза Муҳаммаджонова. – Ушбу лойиҳалар доирасида фаол ёшлар мамлакатимиз парламенти ҳамда давлат ҳокимияти органлари фаолияти билан яқиндан таништирилди. Мамлакатимизнинг барча ҳудудларида ўтказилган “Ҳоким ва ёшлар” мавзусидаги учрашув ва мулоқотлар ҳам қизиқарли бўлди.\n“Сиз қонунни биласизми?” танловининг 2013-2014 ўқув йилидаги босқичларига академик лицей ва касб-ҳунар коллежларининг 55 минг нафарга яқин ўқувчиси жалб этилди. Танлов шартларига кўра иштирокчилар томонидан “Ўзбекистон Республикасида ёшларга оид давлат сиёсатининг асослари тўғрисида”ги Ўзбекистон Республикаси қонунининг янги таҳрирдаги лойиҳасига уч юзга яқин таклиф ва мулоҳазалар тақдим этилди. Ўзбекистон Республикаси Олий Мажлиси Сенатида бўлган учрашувда танлов иштирокчилари томонидан қонуннинг янги таҳрирдаги лойиҳасига таклифлар билдирилди.\nТадбирда “Давлат ҳокимияти ва бошқаруви органлари фаолиятининг очиқлиги тўғрисида”ги Ўзбекистон Республикаси қонунининг мазмун-моҳияти ҳақида ҳам ёшларга батафсил маълумот берилди.\nЁшлар Ўзбекистон Республикаси Конституциявий суди фаолияти билан ҳам танишди.


Mening fikrim - 44-s-p/19\nМуаллиф:PARPIYEV BAXTIYORJON ABDUXALILOVICH\nХорижий ва маҳаллий сайёҳлар оқимини кўпайтириш мақсадида Тошкент шаҳри ҳудудидан оқиб ўтувчи канал ва анҳорларда 10-20 км.лик чироқларга бой бўлган мусиқали, узундан-узун фаввораларни барпо этишни таклиф қиламан. Фавворалар дунёдаги энг узун, чиройли, инновацион шаклга эга бўлиши, бундан ташқари сувдаги чиқиндиларни тозаловчи технологиялар билан жихозланган бўлиши лозим. Шубҳасиз, агарда ушбу фавворалар мажмуи бунёд этилса, “Гиннесс рекордлари китоби”дан жой олади, анҳор бўйида аҳоли ва сайёҳлар учун янада мароқли дам олиш имконияти ортади.\nЭх аттанг, уша мурожаатни урнига, уша Сиз айтган "10-20 км.лик чироқларга бой бўлган мусиқали, узундан-узун фаввораларни барпо этиш" учун сарфланган маблагни урнига Республикамизнинг чекка кишлоклари, ичимлик суви етиб бормаган худудларимизга сув олиб боришни, юртдошларимизга кулайлик яратиш таклифини берсангиз эди. Ватан барчамизники!\n17 Июнь 2019, 13:40\nБундай катта фаввора яратиш орқали 400 дан ортиқ кишини иш билан таъминлаш мумкин. Сарфланган пул бошқа давлатда бошқа фаввора яратилгунча 100 марталаб чиқади. Фавворани ичимлик сувисиз яратиш мумкин. Ичимлик суви бўлмаган Фаввора суви яна ерга қайтиб тушади. Нима муаммо. Сув йўқ бўлиб кетмеди.\n7 Май 2019, 17:39\nSAYDULLAYEV ZOKIRJON ALISHER O‘G‘LI\nЯхши таклиф берилган. аммо хали бу нарсани амалга ошириш учун вактлирок. бундай фаввора куриш учун унинг олдидаги инфратузилмамини хам шунга мослаб барпо қишиш керак.\n11 Апрель 2019, 15:10\nXUDOYBERDIYEV G‘AYRAT BAXTIYOROVICH\nКани энди имкон булсаю шу фаввора курилса халкимиз ундан бахра олса\n9 Апрель 2019, 23:34\nXOJIMATOV A’ZAMJON NABILLAYEVICH\nМуратов Мухаммаджон Абдураззоқ ўғли фикрларига тўлиқ қўшиламан. Республика бюджетидан бу фавворани қуриш учун кетадиган маблағга бемалол бир нечата маҳаллани ичимлик суви билан таъминласа бўлади. Оммавий ахборот воситаларидаги манбаалардан аниқки ҳали ҳам бир челак сувни пулга сотиб олиб яшайдиганлар бор\n9 Апрель 2019, 18:46


Ўзбекистонда автомобиль ойнасини қорайтиришга рухсат берилди - Zamin.uz\n00:12 / 19.07.2018\nТуси ўзгартирилган (қорайтирилган) ойнали енгил автотранспорт воситаларидан фойдаланишни тартибга солиш чора-тадбирлари тўғрисида ҳукумат қарори қабул қилинди, деб хабар берди Адлия вазирлигининг Телеграмдаги «Ҳуқуқий ахборот» каналига таяниб Кун нашри.\nХабарда билдирилишича, қарорга мувофиқ 2018 йил 1 августдан қорайтирилган ойнали енгил автотранспорт воситаларидан пулли асосда фойдаланишга рухсат берилди.\nОйналарни қорайтириш Ички ишлар вазирлиги ҳузуридаги «Инновация лойиҳалари ва аҳолига сервис хизматлари кўрсатиш маркази» ДУК томонидан амалга оширилади.\nОйналарни қорайтириш учун Давлат йўл ҳаракати хавфсизлиги хизмати (ДЙҲХХ)дан рухсатнома (1 йилга берилади) олиш керак.\nОрқа ойнани ёруғлик ўтказувчанлик беш фоиздан кам бўлмаган (95 фоизга қорайтириш), орқа ён ойналарни ёруғлик ўтказувчанлик 30 фоиздан кам бўлмаган (70 фоизга қорайтириш) даражада ўзгартириш мумкин.\nОлд ойнанинг тепа қисмини 14 сантиметрдан кўп бўлмаган ва ёруғлик ўтказувчанлик 30 фоиздан кам бўлмаган шаклда ўзгартириш учун рухсатнома шарт эмас.\nХорижий давлатларнинг ойналари қорайтирилган енгил автотранспорт воситалари Ўзбекистонга вақтинча кириши ва транзит ҳаракатланиши учун 15 АҚШ доллари миқдорида йиғим ундирилади.\nҚорайтиришга рухсатнома берганлик учун тўлов жисмоний шахсларга энг кам иш ҳақининг 90 баравари (16 587 000 сўм), юридик шахсларга энг кам иш ҳақининг 120 баравари (22 116 000 сўм) ва хорижий давлатлар юридик шахсларига энг кам иш ҳақининг 140 баравари (25 802 000 сўм) этиб белгиланди.\nАввалроқ «Тараққиёт стратегияси» маркази экспертлари автомобиллар ойнасини қорайтиришга рухсатнома берганлик учун тўлов миқдори юқорилигини билдирган эди. «Замин» янгиликларини «Вконтакти»да кузатиб боринг\n«Тонировка» бўйича ҳукумат қарори қабул қилинди. Парда тақиш эса текин\n3-08-2019, 09:37, Авто\n26-08-2018, 10:58, Авто


Соқол тўғрисида ёзган сайтнинг "соқолини олишди"\n07 июл 2022, Тошкент вақти: 01:27\n“Россиянинг Lenta.ru сайти Ўзбекистонда очилмаяпти”, дея хабар қилди Fergana.ru сайти. Fergana.ru га кўра, Lenta.ru нинг сўнгги бир неча ой давомида Ўзбекистонда биринчи марта блок қилинишига сайтда чоп қилинган Ўзбекистонга оид мақола сабаб бўлган бўлиши мумкин.\nСайтнинг Ўзбекистондаги муштарийлари хабарларига қараганда, Lenta.ru да эълон қилинган "Ўзбекистонлик соқол қўйиш ҳуқуқидан фойдалана билди" ("Житель Узбекистана отстоял право на бороду") деган сарлавҳа остидаги мақолани ўқишга уринганларида мақола ўрнига ҳар сафар сайтнинг бош саҳифаси очилаверган.\nМаълум бўлишича, Ўзбекистондаги провайдерларга ёқмаган мақолани Lenta.ru Ўзбекистон ҳақида ёзадиган чет элдаги Uznews. net сайтида ёритилган мақола асосида тайёрлаган.\nUznews даги мақолада ёритилган воқеа ва унинг ортида ётган ҳодиса ўзбекистонликлар учун янгилик эмас.\nГап самарқандлик Абдуҳамид исмли йигитнинг паспортини янгиламоқчи бўлганию бунга унинг соқоли ҳалақит бериб қолгани ҳақда.\n25 га кирган Абдуҳамид соқолини селкиллатиб, паспорт сўраб паспорт столга боради.\nСоқол билан тушилган суратни паспортга ёпиштириш учун суратга тушгувчининг соқол қўйишга ҳуқуқи борлиги тўғрисида вилоят диний бошқармасининг далолатномаси кераклигини уқтиришади паспорт бергувчилар.\nUznews Абдуҳамиднинг справка олиш учун неча кун овора бўлганини батафсил ёзган.\nВилоят имомини тополмаган Абдуҳамид ўзи яшайдиган маҳалла имомига мурожаат қилади. Маълум бўлишича, имомнинг ўзи соқолсиз юраркан. "СНБнинг қора рўйхатига тушиб қолишдан қўрқаман", деганмиш имом.\nАбдуҳамид ҳуқуқшунос билан ҳам маслаҳатлашади. У соқол қўйиш Ўзбекистон фуқаросининг Конституциявий ҳуқуқи эканлигини, паспорт берувчи идоранинг далолатнома талаб қилишга ҳақи йўқлигини тушунтиради. Лекин ҳар эҳтимолга қарши ё соқолни қириб ташлашни ёхуд сўралган далолатномани олишни тавсия қилади.\nОхир-оқибат Абдуҳамид вилоят имомини топади. Имомнинг далолатнома ёзиб бериши учун кўп вақт кетмайди: тайёр бланкалари бор экан – исм-фамилия ёзилса бас, далолатнома тайёр. Унда "фалончи пистончиев соқол қўйиб юрадию аммо-лекин зинҳор-базинҳор экстремист эмас", деган мазмун бор.\nСправкани Абдуҳамиднинг қўлидан олган паспорт столи ходимлари роса ҳайрон бўлганмиш. “Камдан-кам одамнинг қўлидан келади бундай ҳужжатни олиш”, дебди улар.\nХуллас, Lenta.ru нинг Ўзбекистонда блок қилинишига мана шу воқеа тўғрисидаги мақолани ёритгани сабаб бўлган.\nFergana.ru нинг ёзишича, номаъқул сайтларни блок қилиш тўғрисидаги кўрсатмани маҳаллий провайдерлар Миллий хавфсизлик хизматидан олади.\nАбдуҳамиднинг паспорт олиш билан боғлиқ саргузаштлари тўғрисидаги мақолани Ўзбекистонда очилмайдиган қилиб қўйишларида мантиқ кўринмайди.\nЧунки соқол билан боғлиқ муаммолар ўзбекистонликлар учун кўплаб йиллардан бери янгилик эмас, бинобарин мақолани ўзбекистонликнинг ўқиши ҳатто фойдадан ҳоли эмас: паспорт олмоқчи бўлган соқолли паспорт столига икки марта бориб юрмайди, аввал имомни топиб, далолатномани ёздирволиб, кейин боради.\nЎзбекистондан ташқарида эса, Lenta.ru ва блок қилинган бошқа ўнлаб сайтлар очилаверади.\nМутахассислар фикрича, сайтларни дунё бўйлаб блок қилишга Ўзбекистон провайдерларининг кучи ҳозирча етмайди.


Руслар Украина армияси шарққа ўтишига тўсқинлик қилмоқда – УҚК | Qalampir.uz\nРуслар Украина армияси шарққа ўтишига тўсқинлик қилмоқда – УҚК\nОлам\t28 Апрель 15:08 12468\nРоссия армияси Украинадаги ҳужум суръатини ошириб, фронтнинг Слобожанский ва Донецк йўналишларида фаол ҳужум операцияларини давом эттирмоқда. Бу ҳақда бугун, 28 апрель куни Украина Қуролли кучлари Бош штаби маълум қилди.\nУкраина Қуролли Кучлари Бош штабининг хулосасига кўра, 28 апрель эрталабдан бошлаб, Россия Қуролли Кучлари қўмондонлиги Изюм шаҳри ҳудудига қўшимча кучларни жойлаштиришни бошлаган. Шу билан бирга Орехово аҳоли пунктига қарши ҳужум давом этмоқда.\nКиевнинг таъкидлашича, Россия қўмондонлигининг асосий мақсади Украинанинг Донецк ва Луганск вилоятлари ҳудуди устидан тўлиқ назорат ўрнатиш, шунингдек, ноқонуний равишда аннекция қилинган Қрим билан қуруқлик йўлагини ушлаб туриш бўлиб қолмоқда.\nУкраина Қуролли Кучларининг таъкидлашича, Россия қўшинлари Украина армиясининг захираларини Северск йўналишига ўтказишга ва уларнинг Шарқий операцион зонага ҳаракатланишига йўл қўймасликка ҳаракат қилмоқда.\nКураховский йўналиши бўйича рус қўшинлари Старомайор – Великая Новоселка ва Любимовка - Зеленое Поле бўйлаб олдинга силжимоқда.\nМелитопол аэродроми Россия ҳарбийлари томонидан Су-25 ҳужумчи самолётлари, Ка-52 ҳужум вертолётлари ва Ми-8 транспорт ва жанговар самолётларини жойлаштириш учун фойдаланилмоқда.\nФақат Украинанинг Донецк ва Луганск вилоятлари ҳудудида ўтган кун давомида олтита ҳужум қайтарилган, бешта танк, битта артиллерия тизими, йигирма иккита зирҳли техника, битта автомобиль ва битта зенит қурилмаси йўқ қилинган.\nМаълумотларга кўра, уруш бошланганидан бери Украина Қуролли Кучлари 22,8 мингга яқин россиялик ҳарбийларни йўқ қилган.\n15 Май 16:43 46262\n14 Май 09:13 39875\n14 Май 19:06 30999\n14 Май 21:00 28541


EA Connected Watch – Fossil ва Emporio Armani’дан ақлли соат » Ўзбекистон янгиликлари – Zamin.uz\nEA Connected Watch – Fossil ва Emporio Armani’дан ақлли соат\nFossil компанияси Emporio Armani мода бренди билан ҳамкорликда EA Connected Watch номли смарт-соатни тақдим этди. Соат классик корпус дизайнига эга, экрани айлана шаклда.\nEA Connected Watch гаджети Bluetooth орқали iOS ва Android платформаларида ишлайдиган мобил қурилмалар билан синхронланади. Соатда қадамлар, сарфланган калориялар, босилган масофа ва уйқу ҳолатини кузатиш имкониятлари мавжуд. Шунингдек, смартфондаги мусиқаларни масофадан бошқариш ва қўнғироқлар ҳақида хабардор бўлиш мумкин.\nАсосий циферблатдан ташқари соатда иккинчи вақт минтақасини кузатиш учун қўшимча кичик соат ҳам мавжуд. Автоном ишлаш вақти 6 ойни ташкил қилади, бироқ мазкур маълумот ҳали тасдиқланмаган.\nTerabayt.uz нашрининг ёзишича, янги дизайндаги ақлли соатни 250 доллар эвазига харид қилиш мумкин. У тўртта рангда (қора, пушти, пўлат ва бронза) сотувга чиқарилади. Шунингдек, 2017 йилда EA Connected Watch соатига мўлжалланган тимсоҳ терисидан ишланган боғичлар ҳам пайдо бўлиши маълум қилинган.\nТеглар: Соат 2017 Шунингдек соатни тимсоҳ Автоном\nSIM-картали Huawei Watch 2 кейинги ойда тақдим этилиши мумкин\n10:59 / 26-01-2017\nХитой компанияси Apple Watch’нинг клонини яратди\n18:11 / 10-03-2015


Фото: Karolis Kavolelis/Shutterstock/FOTODOM\nLotinchada 24 май 2021, 21:45 Жаҳон\nЛитва Беларус ҳаво ҳудуди орқали ҳаво қатновларни тақиқлади\nЛитва ҳукумати республикага учиб келаётган ва ундан учиб кетаётган самолётларга Беларус устидан парвозни амалга оширишни тақиқлади. Тақиқ 25 майдан кучга киради. Вазирлар Маҳкамаси бу қарорни 24 май куни Беларуснинг Aфинадан Вильнюсга учаётган йўловчи самолётини Минскка қўнишга мажбур қилганидан сўнг қабул қилди. Шу билан бирга, Литва Беларуснинг Интерполга аъзолигини тўхтатишни таклиф қилди. Мамлакат ҳукуматининг фикрига кўра, Беларус сиёсий мухолифат вакилларини таъқиб қилишда халқаро ҳуқуқий воситаларини қўлламоқда. Шунингдек, Вильнюс Европа Иттифоқи томонидан Беларус ҳаво ҳудуди тижорат парвозлари учун хавфли деб тан олинишига ҳаракат қилмоқчи.\nБошқа хабарлага кўра, Венгриянинг Wizz Air ва Латвиянинг Air Baltic авиакомпанияларининг 24 май куни парвозларни Беларус ҳаво ҳудудини четлаб ўтиб амалга ошираётгани маълум бўлди.\nБельгия бош вазири Aлександр Де Кроо Европа Иттифоқини Беларусга қарши санкцияларни қўллаш орқали мамлакатнинг «Белавиа» авиакомпанияси самолётларини ҳамжамият мамлакатлари аэропортларига қўнишини тақиқлашга чақирди. Латвияда ҳам бундай таклиф билан мурожаат қилинди. Буюк Британия расмийлари авиакомпаниялардан Беларус устидан учиб ўтмасликка чақиришди.\nБеларуснинг ўзида Ryanair авиакомпанияси билан содир бўлган воқеани тергов қилиш бўйича махсус комиссия тузилди.\nГермания пандемияларга қарши курашиш бўйича халқаро шартнома тузишни таклиф қилди\nГермания соғлиқни сақлаш вазири Йенс Спан келгусида пандемияларнинг олдини олиш мақсадида халқаро шартномани ишлаб чиқишга чақирди. У ўз таклифини 74-Жаҳон соғлиқни сақлаш ассамблеясида эълон қилди. Ушбу шартноманинг вазифаси дунё бўйлаб инфекциялар тарқалишининг олдини олиш мақсадида мамлакатлар ўртасида маълумот алмашинувини яхшилаш бўлади. Шу билан бирга, Германия вакили давлатларни ЖССТга бадалларини оширишга чақирди. «Хусусий фондларнинг баъзида дунёдаги энг йирик давлатларга қараганда кўпроқ пул ажратиши тўғри эмас. Ҳозир ЖССТни ислоҳ қилиш вақти келди», — дея таъкидлади у.\n24 май куни Женевада 74-Жаҳон соғлиқни сақлаш ассамблеяси очилади. У ерда коронавирус пандемияси билан курашиш ва янги фавқулодда вазиятларнинг олдини олиш масалалари муҳокама қилинади. — ТАСС.\nБундан аввал Буюк Британия янги пандемияларга қарши самарали кураш олиб борадиган халқаро экспертлар гуруҳи ташкил этилаётганини эълон қилган эди.\nҲиндистонда 9 мингта хавфли замбуруғ тури билан касалланиш ҳолати қайд этилди\nҲиндистонда мукормикознинг (замбуруғнинг бир тури) 8800 дан ортиқ ҳолатлари қайд этилган. ВВСнинг ёзишича, бу жуда кам учрайдиган касаллик, аммо коронавирус пандемияси фонида унинг ҳолатлари тез-тез учраб турмоқда. Мукормикоздан ўлиш эҳтимоли 50 фоизгача етади. Таъкидланишича, даволаш пайтида баъзи беморларнинг кўзлари олиб ташланади. Ушбу касалликни юқтириш ҳолатларининг ярмидан кўпи Гужарат ва Маҳараштра штатларига тўғри келмоқда. Мамлакатнинг 29 та штатида эпидемия эълон қилинишни мумкин. Шифокорлар касалликнинг тарқалиши COVID-19ни даволашда стероидлардан фойдаланиш билан боғлиқ деб ҳисоблашмоқда. Ҳинд шифокорларининг маълумотларига кўра, касаллик одам коронавирусдан тузалгандан 12−18 кун ўтгач аниқланмоқда. Мумбайда ўтказилган тадқиқотга кўра, мукомикоз билан касалланган барча беморлар диабетга чалинган ва юқтирганларнинг бирортасида қонда шакар даражаси нормал бўлмаган. — ВВС.\nБеларусда Telegram’даги 50 дан ортиқ канал ва чатлар экстремистик деб топилди\nҲозирга қадар Беларус судлари Telegram мессенжеридаги 50 дан ортиқ канал ва чатларни экстремистик деб топди. «24 май ҳолатига кўра, суд қарори билан 30 та Telegram канали ва 22 та Telegramдаги чат экстремистик деб топилди», дейилади вазирлик хабарида. Мамлакатда ушбу манбалардан маълумотларни тарқатаётганлар (репост, қайта жойлаштириш) маъмурий жавобгарликка тортилади. — ТАСС.\nЭйнштейннинг мактуби 1,2 млн долларга сотилди\nAльберт Эйнштейннинг энг таниқли E=mc² формуласи ёзилган хати AҚШда ким ошди савдосида сотилди. Хабарга кўра, хат 1,2 млн долларга сотилган, бу кутилган нархдан уч баравар кўпдир.\nМактуб 1946 йил 26 октябрда битта вараққага ёзилган бўлиб, ўша пайтда Эйнштейннинг баъзи назарияларига қарши чиқаётган Людвик Зильберштейнга йўналтирилган эди. Мутахассисларнинг фикрига кўра, дунёда фақат Эйнштейннинг ушбу формуласи ёзилган 3 та қўлёзма мавжуд. E=mc² формуласи илк бор 1905 йилда физикнинг илмий ишида пайдо бўлган. Ҳозирда формула замонавий физикада фундаментал тушунчалардан бири деб ҳисобланади. — ВВС.\nИталиянанинг Пьемонте шаҳрида канат йўлида одамларни олиб кетаёган кабина арқондан узилиб, қулади. 14 киши ҳалок бўлди, улар орасида 9 ёшли бола ҳам бор.\n17.01 Uzbekistan Airways самолёти Минск аэропортида учиш-қўниш йўлагидан чиқиб кетди


Алифбо мукаммал бўлади(ми?) - zarnews.uz\nАлифбо мукаммал бўлади(ми?)\nБугунги кунда лотин ёзувига асосланган янги ўзбек алифбосини ислоҳ қилиш борасида қизғин баҳс-мунозаралар давом этмоқда. Кимдир мавжуд алифбони ўз ҳолича қолдириш тарафдори бўлса, кимдир яна кирилл ёзувига қайтишни таклиф этмоқда. Яна кимдир тўртта ҳарфни ўзгартирмоқчи ёки бирваракайига алифбони тўлиқ ислоҳ қилмоқчи.\nКимдир ц ни киритмоқчи, кимдир нг ни чиқариб ташламоқчи, яна кимдир х билан ҳ ни битта қилмоқчи. Хуллас, баъзи зиёлиларимиз алифбомизни гўё пластилину, уни исталган вақтда исталган шаклга киритиш мумкин, деб ўйлашмоқда. Шубҳасиз, фикр билдириш эркинлигини ҳеч ким чеклаб қўйган эмас. Аммо ҳар бир жабҳада мулоҳаза юритганда, аввало, соғлом фикрлаш лозим деб ўйлайман.\nМенимча, энг аввало, араб графикасига асосланган қадимий ёзувимизни йўқотишимизнинг ўзи миллатимиз учун буюк бир фожиа бўлган. Шундан кейинги ўзгаришлар ва ислоҳотларнинг бариси худди биринчи галда бўлганидек, сиёсий иқлимнинг ўзгаришига мослаштира борилган тадбирдан бошқа нарса эмас. Хўп, майли келинг, ўтган ишларга саловат дейлик.\nШу маънода, бугунги ислоҳот нега керак бўлиб қолди, деган савол орага тушади. Тўғри, алифбомиз мукаммал эмас. Бироқ дунёдаги қайси ёзувни мукаммал деб ўйлайсиз? Хитой ёки япон иероглифларини ёзиш осонмикан? Ҳар ҳолда sh билан ch ни ёзишдан осон бўлмаса керак. Ёки бўлмаса инглиз тилида имло билан талаффуз умуман мос келмайди. Шу сабабли инглизлар алифболарини ислоҳ қилишни нега хаёлларига келтиришмаяпти экан? Немис ёзувида айрим товушлар, масалан ч, тўртта ҳарф (tcsh) билан ифодаланади. Улар эринмасдан, ш ни, х ни ҳам учта ёки иккита ҳарф билан ифодалайдилар. Бу ҳолат немис халқининг саводхонлигига ёки тежамкорлигига салбий таъсир қилмаяпти, шекилли, ёзувларини ислоҳ қилишмаяпти. Булар масаланинг бир томони. Энди унинг иккинчи томонини ҳам олиб кўрайлик.\nАлифбо ислоҳ қилинса, миллионлаб паспортлар, гувоҳномалар, шаҳодатномалар, китоблар, баннерлар, рекламалар, стендлар, пешлавҳалар алмаштирилади. Миллиардлаб пул банкнотлари, кўргазма воситалар, тест тўпламлари, иш қоғозлари... қўйингки, оламжаҳон ҳужжат ва битикларни янгилашга тўғри келади. Буларнинг харажатини ким кўтаради?! Албатта, “ислоҳот” оғизнинг бир чеккасидан чиқиб кетадиган сўз. Аммо унинг ортида нима турганини ҳам ўйлаб кўриш керак, чамамда.\nКошкийди, бунинг устига, ислоҳотчиларнинг иддаолари бирор бир илмий ёки жиддий исботга таянса эди. Уларнинг бари гаплари осонгина инкор қилиш мумкин бўлган енгил далиллар, холос. Бу фикримизни ОАВларда чиқиш қилаётган тилшунос ва адабиётшунослар: Бахтиёр Менглиев, Қозоқбой Йўлдошев, Элдор Асанов сингари зукко олимларимиз ҳам таъкидлаб туришибди.\nМен 25 йилдан буён ёшларга янги алифбо асосида таҳсил бериб келмоқдаман. Шу пайтгача ўқувчилар билан алифбо хусусида бирор мушкуллик пайдо бўлганини эслай олмайман. Илгари кирилл ёзувида ишлаганимизда қ - к, х - ҳ, й - е, ё - йо, ю - йу, я - йа нинг ёзилиши устида муаммолар бўлиб турар эди. Янги лотинча ёзувимизда ушбу англашилмовчиликларга чек қўйилди. Менимча, янги алифбомизнинг ютуғи тилимиздаги барча сўзларни аниқ ифодалаш учун ҳарф ва ҳарф бирикмаларининг мавжудлигидадир. Унинг бироз ноқулайлигига келсак, бу алифбомизни қайта ислоҳ қилишимиз учун жиддий асос бўла олмайди. Унинг барча камчиликларини босиб кетадиган битта жиҳати – ўзбекча сўзларни исталган компьютер ёки гаджетлардаги клавиатура билан бемалол ифодалаш мумкин. Бунинг учун унга ҳеч бир янги ҳарф киритишнинг ҳожати йўқ. Ёзувимизнинг жиндай мураккаблигига келсак, бу ҳолат фикрий танбаллигимизга бироз барҳам беради, деган мулоҳазам ҳам йўқ эмас.\nМиллий ёзувимиз худди байроғимиз, гербимиз ёки тилимиз каби давлатимизнинг муқаддас рамзларидан биридир. У ҳар гал замона зайли билан янгиланадиган матоҳ эмас.\nР/S. Шу ўринда яна бир мулоҳазани айтиб ўтмоқчиман. Алифбомиз ислоҳ қилинган тақдирда ҳам, ҳозирги ёзувни бирдан йўқотиш жоиз эмас. “Шох”ли ва “дум”ли ҳарфларга босқичма-босқич аста-секин ўтилиши керак. Чунки алифбо ислоҳотининг юкини биринчи бўлиб тортиш ўқитувчиларнинг зиммасига тушади. Шундай экан, янги алифбо ислоҳотига доир қарор қабул қилинишида биз – амалиётчи педагогларнинг фикрларимиз ҳам инобатга олиниши керак.\nолий тоифали она тили ва адабиёт ўқитувчиси, фахрий педагог.


Мексикада автобус дарага қулаши оқибатида 16 киши ҳалок бўлди\n10:55 / 22.05.2017\nМексиканинг жанубидаги Чьяпас штатида автобуснинг чуқурлиги 100 метрча келадиган дарага қулаши оқибатида камида 16 киши ҳалок бўлди, 25 киши жароҳат олди. Бу ҳақда El Sol de México нашри маълум қилди.\nНашр маълумотларига кўра, йўл-транспорт ҳодисаси Мотосинтл ва Уистл муниципалитетлари ўртасидаги йўлда юз берган. Полиция маълумотларига кўра, автобус йўловчилари диний секта аъзолари бўлган. Дастлабки маълумотларга кўра, авария тезлик оширилиши сабабли юз берган.\nВоқеа жойида қутқарув хизматлари ходимлари иш олиб бормоқда. Барча жароҳатланганлар Мотосинтл шифохонасига етказилганлар.\nавтобус ЙТҲ Мексика


01:29Ўртоқлик ўйинлари. "Барселона" ва "Ювентус" ғалаба қозонди, Депайдан биринчи гол 0 00:48Ўртоқлик учрашуви. "Метталург" Тожикистоннинг "Хўжанд" жамоасини мағлуб қилди 2 00:29"Милан" Зиешни ижарага олиши мумкин 1 00:10"Балтика" қўполликларга бой ўйинда дуранг ўйнади, Виталий Денисов бир бўлим ҳаракатланди 0 23:59"Бавария" ўртоқлик учрашувида дуранг ўйнади. Мухлислар эса Нагельсманни ҳақорат қилишди 4 23:35"Реал" Искони шу ёзда сотиб юбормоқчи 0 23:18"Қўқон-1912" "Сўғдиёна" билан жанговар дуранг қайд этган ўртоқлик баҳсидан ГАЛЕРЕЯ 1 23:12Ўртоқлик учрашуви. "Бунёдкор" "Алай"ни йирик ҳисобда мағлубиятга учратди 10 22:59Шомуродовнинг ПСЖга қарши ўйнаш имконияти йўққа чиқди 10 22:40"Қўқон-1912" нега ҳеч кимни трансфер қилмади? 6 22:40Ўзбекистон футзал терма жамоаси халқаро мусобақа олдидан машғулот ўтказди 1 22:25"Андижон" – "Турон" учрашуви Наманганда бўлиб ўтади 9 22:07РПЛ. "Зенит" сафарда "Химки" устидан ғалаба қозонди 0 21:50"Боруссия Д" ўртоқлик баҳсида "Атлетик" Бильбаога мағлуб бўлди 1 21:35Расман: Жасур Жалолиддинов - "Локомотив" футболчиси! +ВИДЕО 17\n"Барселона" Ло Чельсога қизиқмоқда 4\nЕвро-2020. Руни талқинида мусобақанинг энг яхши футболчиси ким? 20\n"Навбаҳор"дан бугун ким ўзини кўрсатади? "Андижон"ни қайси футболчи тарк этади? Санжар Асқаралиев билан водий дербиси олдидан 7


Био-робот ишлаб чиқилди\nМушак тўқимасидан ясалган ва электр ёрдамида ҳаракатга келадиган био-робот ишлаб чиқилди Иллинойс университети тадқиқотчилари мушак тўқимасидан ясалган ва электр ёрдамида ҳаракатга келтириладиган био-робот ихтиро қилди. Бу ҳақда The Verge нашри хабар берди. 2012 йилда ҳам олимлар юрак тўқимасидан қилинган био-робот ҳақида хабар берган, бироқ у ўзи ҳаракатга келиши ва доимий ҳаракатда бўлиши с ...\nЎзбек жанг санъати оммалашмоқда\nТошкент шаҳрида спортнинг ўзбек жанг санъати тури бўйича Ўзбекистон очиқ чемпионати бўлиб ўтди. Унда 400 нафарга яқин 7 ёшдан 14 ёшгача бўлган ўғил-қизлар бешта вазн тоифасида куч синашди. Қизғин кечган мусобақаларда вилоятимиз шарафини етти нафар спортчи муносиб ҳимоя қилди. Уларнинг беш нафари 1-ўринни қўлга киритган бўлса, 2 нафари 2-ўринни эгаллади. Жумладан, олимпия з ...\nТадбиркор аёлларга қанот бўлиб...\nМамлакатимиз иқтисодиётини либераллаштириш, тадбиркорлик субъектларини ҳуқуқий ҳимоя қилиш, уларнинг эмин-эркин фаолият юритишлари учун қулай шарт-шароитларни яратишда тизимли ишлар амалга оширилмоқда. Бу борада кўплаб қонун ва қонуности ҳужжатлари қабул қилинди. Бу ислоҳотлар юртимизда тадбиркорлик ҳаракати кенг қулоч ёйиб, аҳолини иш билан таъминлашда, турмушимиз фа ...\nФаолликни ошириш лозим\nНавоий давлат педагогика институтида Фуқаролик жамияти шаклланишини мониторинг қилиш мустақил институтининг вилоят ҳудудий бўлинмаси ҳамда Ўзбекистон "Адолат" СДП вилоят Кенгаши билан ҳамкорликда "Депутатлик гуруҳлари фаолиятини самарали ташкил этиш, сиёсий партиялар ҳудудий ташкилотлари томонидан сайлов жараёнида депу ...\n“Соғлом она — соғлом бола”\nНавоий шаҳридаги 5-сон олимпия захираларига ихтисослаштирилган болалар ва ўсмирлар спорт мактабида "Соғлом она — соғлом бола" шиори остида аёллар спорт фестивали бўлиб ўтди. "Соғлом бола йили" Давлат дастури доирасида вилоят ҳокимлиги, вилоят хотин-қизлар қўмитаси, касаба уюшмалари ташкилотлари бирлашмаси, "Камолот" ёшлар ижтимоий ҳаракати вилоят Кенгаши, маданият ва ...


2019-жыл 25-27 ноябрь күнлери Қарақалпақстан Республикасының алыс аймақларында Мектепке шекемги билимлендириў министриниң биринши орынбасары Турғунов Собитхон Тошпулатович тәрепинен көшпели қабыллаў өткерилди – Қарақалпақстан Республикасы Мектепке шекемги билимлендириў министрлиги\n2019-жыл 25-27 ноябрь күнлери Қарақалпақстан Республикасының алыс аймақларында Мектепке шекемги билимлендириў министриниң биринши орынбасары Турғунов Собитхон Тошпулатович тәрепинен көшпели қабыллаў өткерилди\nКегейли районы «Гужим терак» МПЖда жайласқан 4-санлы мектепке шекемги билимлендириў шөлкеминде 25 хызметкер ҳәм 15 пуқара менен көшпели кабыллаў өткерилди. Раметова Райхан (напақада) Президентимизге, район ҳәм министрлик басшыларына миннетдаршылық билдирди ҳәм усы мектепке шекемги билимлендириў шөлкеминде де рус тили терең үйретилсе деген усыныс билдирди.\nҚурбанбаева Марям Азибай қизи 2019-жыл 26-ноябрьден 4-санлы мектепке шекемги билимлендириў шөлкемине 66-санлы буйрық пенен рус тили дөгереги басшысы етип қабыл қылынды.\nҚараөзек районы 3-санлы «Ғарезсизлик гүзары» МПЖда жайласқан 2-санлы мектепке шекемги билимлендириў шөлкеминде 25 хызметкер ҳәм 15 пуқара менен көшпели кабыллаў өткерилди. Көшпели қабыллаў процессинде хызметкерлер ҳәм ата-аналар өз миннетдаршылығын билдирип өтти.\nҚанлыкөл районы «Қос жап» АПЖда жасаўшы кем тәмийинленген шаңараққа барды, шаңарақ жағдайы менен танысты.\nШаңарақта 1977-жыл туўылган Қадримбетов Елгелди 1-топар майыбы (7 жылдан бери жўрмейди) жасайды. Оның зайыбы Мамбетниязова Насиба\n22-санлы улыўма билим бериў мектебинде сипсекеш болып жумыс ислейди.\n3 ул бала перзентлери бар болып, олардың үлкени колледжди тамамлаған, бирак жумыссыз, еки перзенти мектеп окыўшысы екен. Бул шаңарақтың жағдайы жүдә төмен үйи 2 (еки) ханадан ибарат.\nУшырасыя даўамында С.Турғунов пуқара Е.Қадиримбетовтың зайыбы Мамбетниязова Насиба менен шаңарак жағдайлары ҳаққында сәўбетлести.\nҚанлыкөл районы 5-санлы мектепке шекемги билимлендириў шөлкеминиң 2019-жыл 27-ноябрьдеги 54-К-санлы буйрығи менен перзенти Жолдасбаев Кушгелди қараўыл етип жумысқа жайластырылды.\n1-топар майыбы Қадримбетов Елгелдинининг саламатлығын тиклеў ушын Район медициналық бирлеспесине жайластырылды. Толық медициналық кориктен өткерилип, район медициналық бирлеспеси тәрепинен толық бахлаўға алынды.


«Бунёдкор» футбол клуби баҳор фаслида бошлаган мухлисларни стадионга жалб қилиш бўйича бошлаган тарғибот-ташвиқот ишларини давом эттирмоқда.\nХабарингиз бор, март ойида жамоамиз аъзолари Тошкент шаҳридаги Сингапур менежментни ривожлантириш институти ва Ўзбекистон Давлат жаҳон тиллари университетига ташриф буюрган эди. Куни кеча «Бунёдкор» Тошкент Давлат Шарқшунослик институти қошидаги академик лицейда меҳмон бўлди. Самимий руҳда ўтган учрашувда жамоа бош мураббийи Вадим Абрамов ўқувчиларнинг бир-биридан қизиқарли, жиддий саволларига жавоб берди.\nЖумладан, бир ўқувчи Вадим Карленовичга «миллий терма жамоани жаҳон чемпионатига олиб чиқасизми», дея кўндаланг савол билан мурожаат қилди. Тўғридан-тўғри берилган бу савол самимий руҳда ўтаётган учрашувга янада кўтаринкилик қўшди. Бошқа бир ўқувчи эса, «Бунёдкор»нинг бугунги ҳолати билан қизиқиб, мутахассисдан клубдаги режаларини сўради. Айтиш керак, Вадим Абрамов барча саволларга батафсил жавоб берди. Бу Вадим Карленовичнинг миллий терма жамоага бош мураббий бўлганидан кейин ташриф буюрган илк билим даргоҳи бўлди.\nТадбир якунида ҳар икки томон бир-бирига совғалар улашди. Хусусан, лицейда директори Султонов Ҳожимурод Абдуҳакимович Вадим Абрамовга миллий тўнимизни кийдирган бўлса, Вадим Карленович ўзининг ва футболчиларнинг дасхати туширилган копток ҳамда қизиқарли савол берган уч нафар ўқувчига «Бунёдкор»нинг совғаларини тақдим қилди. Қолаверса, «Бунёдкор» футбол клуби томонидан лицей ўқувчиларига жамоанинг уй учрашувларини бевосита стадионда томоша қилишлари учун бепул чипталар тақдим қилиниши ҳам келишиб олинди.


Ҳукумат чекка ҳудудлардаги кадрлар етишмовчилигини қандай ҳал этади? — Sof.uz\n7.07 17:37 411 Таҳлил\nОлий Мажлис Қонунчилик палатаси депутати, «Адолат» СДП фракцияси аъзоси Махфират Хушвақтова Ўзбекистоннинг чекка ҳудудларидаги кадрлар билан боғлиқ муаммолар ҳақида ўз фикрларини билдирди.\n"Сўнгги кунларда олий таълим муассасаларига қабул жараёни асосий мавзулардан бирига айланди. Қандай қилиб онлайн ҳужжат топшириш керак? 5 та йўналиш қай тартибда танланади? Ўқишнинг сиртқи, кечки турини танлашда нимага эътибор берилади? Тест саволлари қай даражада соддалаштирилди? Шу каби саволлар муҳокамалар марказида бўлиб турибди. Эсласак, 4-5 йил олдин абитуриентлар ва уларнинг ота-оналари бу саволларнинг яқинига ҳам йўлашмас, х-вариантни қаердан топиш мумкин, кимни «танка» қилса бўлади, қайси таълим муассасасига киритишга пули етади, қаерда кўпроқ боланинг пулига эмас, билимига қаралади каби мавзулар трендга чиқар эди. Муҳокама қилинаётган мавзулар ўртасидаги фарқ ушбу соҳада қилинган ўзгаришларнинг кенг қамровлилиги ва натижадорлигини намоён этмоқда.\nЎзгаришлар ҳақида гапирганда, қабул квоталари сонининг оширилаётганини алоҳида эътироф этиш лозим. Мисол учун, олий таълим муассасалари 2016 йилда 57 907 нафар талабани қабул қилган бўлса, жорий йилда 139 950 нафар ёшлар талабаликка қабул қилинади. Кўриб турганимиздек, ўтган 5 йил ичида квоталар сони 2,5 бараварга оширилди.\nЭнди ўз-ўзидан бир нечта савол туғилади: Бу кўрсаткич иқтисодиёт тармоқлари ҳамда ҳудудлар учун етарли миқдорми? Қабул квоталарини ошириш орқали чекка ҳудудлардаги мутахассисларга бўлган талабни қанчалик қондира оламиз? Бир нечта вазирликлар ўртасида ҳамкорликда шакллантириладиган соҳалардаги кадрларга талаб бўйича тузиладиган квоталар сони бугун қанчалик ўзини оқламоқда? Келинг, ушбу саволларга бир туманининг икки қишлоғи мисолида жавоб излашга ҳаракат қиламиз.\nМиришкор туманининг энг йирик аҳоли манзилгоҳлари саналган Помуқ ва Чандир қишлоқларида қарийб 40 минг киши истиқомат қилади. Мазкур ҳудудда Помуқ шифохонаси ҳамда Чандир қишлоқ участка шифохонаси, 10 та умумий ўрта таълим мактаби фаолият кўрсатиб келмоқда. Аммо олий маълумотли мутахассислар тақчиллиги натижасида ушбу тиббиёт муассасалари ва билим масканларида ишловчиларнинг асосий қисмини ўрта махсус маълумотли мутахассислар ва олис масофалардан вақтинча қатнаб ишлайдиган кадрлар ташкил этади.\nТиббиёт соҳасида юқорида номлари келтирилган иккита муассасада штат бирлиги бўйича 43 нафар олий маълумотли шифокорлар ишлаши талаб этилади. Айни вақтда эса уларда 19 нафар мутахассис фаолият кўрсатмоқда. Шулардан 8 нафари нафақадаги шифокор бўлса, 6 нафари турли манзиллардан қатнаб ишламоқда.\nМавжуд 10 та умумий ўрта таълим мактабларида, айниқса, бошланғич таълим, она тили ва адабиёти, рус тили, чет тили, физика, кимё, биология, психология, математика, информатика, тарих фани ўқитувчиларига эҳтиёж катта. Шу боис барча мактабларда малакали мутахассислар етишмаслиги натижасида ваканция соатлари сақланиб қоляпти. Асосий дарсларни бошқа ҳудудлардан қатнаб ишловчи кадрларга ўриндошлик асосида беришга тўғри келяпти. Биргина Помуқ қишлоғидаги 22-мактабга 10 нафар, 23-мактабга 4 нафар, 24-мактабга 17 нафар, 25-мактабга 8 нафар, 37-мактабга 11 нафар, жами 50 нафар ўқитувчи олис масофалардан қатнаб ишласа, фаолият кўрсатаётган педагогларнинг 36 нафарини нафақадагилар ташкил этади.\nМазкур ҳолат туфайли Помуқ ва Чандир қишлоқлари аҳолиси сифатли таълим, қолаверса, малакали тиббий хизматдан фойдалана олишмаяпти. Афсуски, бу каби рақамлар ҳамда вазият фақатгина шу ҳудудгагина тегишли, дея олмаймиз. Мамлакатимизнинг исталган чекка ҳудуди аҳолисини шу муаммо қийнаб келмоқда.\nБунинг узоқ давом этишига яна бир сабаб бор. Яъни сифатли таълим ололмаган чекка ҳудуд аҳолиси олий таълимга кириш жараёнида сифатлироқ таълим олган марказларда яшовчи абитуриентларга рақобатда ютқазмоқда ва ўрта-махсус маълумотли мутахассис бўлиб қолмоқда. Буларни ортда қолдириб, талабага айланган марказда ёки ўқитувчилар ваканцияси йўқ ҳудудда ўқиган талабалар чекка қишлоқларга келиб ишлашни умуман хоҳлашмайди. Натижада, квотани ҳар қанча кўпайтирган билан чекка ҳудудлардаги олий маълумотлиларга бўлган талабни ҳеч қачон қондира олмаймиз. Кимё фанини ҳам физика ўқитувчиси ўтувчи мактаб ўқувчилари эса ўзларидан сифатлироқ таълим олган шерикларига ютқазаверади.\nТўғри, яқинда давлат гранти асосида ўқиётган битирувчиларни чекка ҳудудда 3 йил ишлаб бериш шарти билан жўнатиш таклифи кўтарилди. Фикримча, бу йўл билан ҳозир муаммони бартараф эта олмаймиз. Чунки ушбу тизимнинг жорий қилиниши таълим муассасаларида тақсимот жараёнларида коррупцион ҳолатларни (кимнидир рўйхатдан тушириб қолдириш, кимнидир яқинроқ ҳудудларга жўнатиш) келтириб чиқариш мумкин. Шу билан бирга, юқорида асосий эҳтиёж таълим ва тиббиёт муассасаларидаги ваканциялар ҳақида сўз юритилмоқда. Маълумки, бу йўналишдаги олий таълим муассасаларининг аксарият битирувчилари қизлар ҳисобланади. Аксарият ота-оналар қизини республикамизнинг чекка ҳудудига жўнатишга розилик бериши эса жуда қийин масала.\nАмалиётдан келиб чиқиб айтадиган бўлсак, Помуқ ва Чандир ҳудудида тиббиёт, педагогика йўналишидаги кадрлар эҳтиёжини чеккадан қатнаб ишлайдиган мутахассислар ҳисобига қоплаш тажрибаси ўзини оқламаяпти. Мавжуд қийинчиликларни рўкач қилиб, бир ёки икки йил ишлаган мутахассис ўзига қулай ҳудудларга кетиб қоляпти. Демак, қабул квоталарини кўпайтириш ёки битирувчиларни чекка ҳудудларга жўнатиш муаммога ечим бўлолмайди.\nПомуқ, Чандир қишлоқлари каби чекка ҳудудлардаги кадрлар етишмовчилигини қандай ҳал этиш мумкин?\nАҳоли билан учрашувлар жараёнида сайловчиларимизнинг ўзлари бунга жавобини ҳам айтишади. Яъни ҳудуднинг ватанпарвар, ўз қишлоғи учун хизмат қилишни истайдиган мактабларда ва шифохоналарда кўп йиллардан буён ишлаб келаётган ўрта махсус маълумотли кадрлар ва мактабларнинг битирувчиларига тегишли вазирликлар томонидан мақсадли квота ажратилса, олам гулистон. Шунда уларнинг хоҳловчилари кундузги, хоҳловчилари ишдан ажралмаган ҳолда кечки, сиртқи шаклда ўқиб ўз қишлоғи учун малакали кадрга айланар эди. Тўғри, ҳозир ҳам мақсадли қабул учун квоталар ажратилмоқда. Аммо буни етарли ёки мавжуд эҳтиёжни тўлиқ қондиради, деб айта олмаймиз. Мисол учун, Миришкор тумани учун жорий йилда 9 та соғлиқни сақлаш йўналишида, 23 та педагогика соҳасида мақсадли квота ажратилган. Помуқ ва Чандир қишлоғи каби 10 дан ортиқ қишлоғи бор бўлган туманга ажратилган квота битта қишлоқнинг ҳам эҳтиёжини қондира олмайди.\nБу ерда масаланинг иккинчи томони ҳам бор. Яъни иқтидори бўла туриб, таълим сифати пастлиги учун етарли билим ололмаган чекка ҳудудлар аҳолиси учун мутасадди ташкилотлар учун бепул тайёрлов курсларини очиш лозим бўлади. Бу бир томондан ёшларнинг бўш вақтини илм олишга сарфлашига олиб келса, иккинчи томондан олий таълим муассасаси учун етарли базага эга бўлади. Ўша ҳудудларнинг ўзида ташкил этилувчи бу курсларнинг яна бир афзаллиги молиявий имконияти ёки бошқа сабаб билан марказдаги репетиторларга қатнай олмаётган ёшлар учун ҳам имконият яратилган бўлади.\nАлбатта, йиллар давомида йиғилиб қолган муаммоларни бир ёки икки йилда бартараф этилишини сўраш ҳам ноўрин. Аммо, тегишли мутасаддилар қабул квоталарини бунчага оширдик, бу йил шунча битирувчига диплом берилди каби рақамларга маҳлиё бўлавермасдан, чекка-чекка ҳудудларни ҳам олий маълумотли мутахассислар билан таъминлаш чораларини кўриши лозим. Зеро, Ўзбекистоннинг ҳар бир фуқароси қаерда яшашидан қатъий назар сифатли таълим ва тиббий хизмат олиш ҳуқуқига эга.\nМақсадли қабул квоталарини кўпайтириш орқали биз шунчаки битирувчиларни эмас, малакали кадрлар хизматига муҳтож бўлиб турган миллионлаб аҳолимиз эҳтиёжларини қондирамиз ва натижада уларнинг ўз ҳаётидан, бугунидан рози бўлиб яшашига ҳисса қўшамиз" - дейди Олий Мажлис депутати.\nтиббиёт Олий таълим Таълим сифати чекка ҳудудлар\nКеча, 17:08 1713\nКеча, 15:02 174 Ўзбекистон\nКоронавирусда осма укол (капелнитса) олиш ўлим хавфини ошириши айтилди\n1.08 10:29 405 Тиббиёт\n29.07 20:52 1813 Ўзбекистон\n29.07 12:01 245 Ўзбекистон


МУРОЖААТЛАР ЭЪТИБОРДА Шунингдек\nГлавная / Шунингдек / МУРОЖААТЛАР ЭЪТИБОРДА\nБуни Ўзбекистон Республикаси Президенти девонининг фуқаролар ҳуқуқларини ҳимоя қилиш, жисмоний ва юридик шахсларнинг мурожаатлари билан ишлашни назорат қилиш ва мувофиқлаштириш хизмати, Олий суд, Марказий банк, Бош прокуратура, Ички ишлар, Фавқулодда вазиятлар, Олий ва ўрта махсус таълим, Халқ таълими, Соғлиқни сақлаш, Мудофаа, Молия, Бандлик ва меҳнат муносабатлари, Адлия вазирликлари, давлат қўмиталари раҳбарлари, вилоят ҳокимлиги томонидан туманлар аҳолиси учун уюштирилган сайёр қабуллар мисолида ҳам кўриш мумкин.\nШовот туманида ўтказилган ана шундай қабул шу туман ҳамда Хива ва Қўшкўпир туманлари аҳолисининг Президентнинг Виртуал қабулхонаси ва Халқ қабулхоналарига йўллаган мурожаатлари масалаларига бағишланди.\nУшбу тадбир аввалида туманлар хотин-қизлар қўмиталарининг так-лифига биноан пахта йиғим-терими мавсумида дала меҳнатчилари учун этак тикиб бериш бўйича янги тикув машиналарининг тақдимоти ўтказилди.\n- Бундай қулай шароит яратилганлиги туманимиз хотин-қизлари учун айниқса, қувончли воқеа бўлди, - дейди туман ҳокими ўринбосари, хотин-қизлар қўмитаси раиси М.Исмоилова, - натижада ишсиз ўтирган аёлларга янги ишчи ўринлари очиладиган бўлди.\n- Фарзандларимиз хорижда ўқишаётган эди. Контракт шартномадаги маблағни пул айирбошлаш йўли билан ҳал этиш масаласида ёрдам беришди. Бунинг учун катта раҳмат, - дейди шифокор Манзура Жуманиёзова.\nҚабулга келганларнинг яна бири, Ирдимзон ҳудудида яшовчи Шоҳида Ибрагимова ўз мурожаатини шундай ифода этди:\n- Туғруқ таътилидан қайтгандан сўнг ўзим ишлаётган мактабга борсам, «Сиз ишдан бўшатилгансиз» дейишди. Чора излаб, охири Сизларнинг олдингизга келишга мажбур бўлдим...\nШоҳиданинг арзи шу ернинг ўзида атрофлича кўриб чиқилди. Аввалги ўрнига ёки унга тенглаштириладиган иш билан таъминлаш юзасидан чора-тадбирлар белгиланди. Вилоят халқ таълими бошқармаси ҳамда туман халқ таълими муассасалари фаолиятини методик таъминлаш ва ташкил этиш бўлими шунингдек, ишга жойлашишда амалий ёрдам сўраган, «Тозабоғ» маҳалласида яшовчи Шоҳсанам Раҳимованинг ҳам мурожаатини шу асосда қабул қилиб, ушбу масалаларни назорат остига олишди. Бу ишда Бандлик ва меҳнат муносабатлари вазирлиги тегишлича масъул эканлиги таъкидлаб ўтилди.\nСайёр қабулга келган бошқа фуқароларнинг мурожаатлари мазмуни гарчи турлича бўлса-да, мақсад-муддаоларига одилона ёндашиш ва пировардида эл-юрт равнақига муносиб ҳисса қўшиш хислатлари намоён эди.


SOS: Болалар қаерга йўқолмоқда?! (видео) - xabar.uz\n07.03.2018 14:45 0 4046\nЭнг муҳими — бундай ҳолатнинг олдини олиш. Фарзандларимизни бир дақиқа ҳам қаровсиз ва эътиборсиз қолдирмаслигимиз шарт!\n2016 йил... Асака туманида яшовчи, 55-мактабнинг биринчи синф ўқувчиси, саккиз яшар Ëқутой Рустамжонова 6 апрель куни дарсдан чиққанидан кейин уйига бормаган. Нафақат туман, балки Андижон вилоятидаги барча милиция ходимлари йўқолган қизни қидиришга сафарбар қилинган. Қизгинанинг сурати ҳар бир кўча, ҳар бир уй, ҳатто автомобилларга ҳам ёпиштириб чиқилди. Аммо икки йил вақт ўтди ҳамки, қидирувлар натижа бермади, Ëқутой топилмади...\nЯқинда пойтахтда Мубина исмли саккиз яшар қизнинг йўқолгани ҳақида хабар тарқалди. Ота-онасининг, яқинларининг бахтига бу қиз тез орада топилди.\nДунё бўйича бу борадаги статистика билан танишиб, даҳшат ва ҳайратдан ёқа ушлаймиз. Жаҳонда ҳар йили ўрта ҳисобда 8 миллион нафар бола йўқоларкан! Ахир бу йирик мегаполис ёки ўртача бир давлат аҳолиси билан тенг. Қолаверса, бедарак кетганларнинг норасида гўдак эканлиги ва ҳимоясиз қолиши мумкинлиги вазиятни янада чигаллаштиради.\nБу ўринда алоҳида таъкидлаш керакки, давлатнинг ривожланганлиги ва бойлиги, шунингдек, полициянинг самарали ишлаши болалар йўқолмаслигининг кафолати эмас. Масалан, Европа иттифоқида ҳар йили 250 000 нафар, яъни ҳар икки дақиқада биттадан бола йўқолади. АҚШдаги маълумотлар эса янада қўрқинчли. Ҳар йили полицияга фарзандини йўқотган ота-оналардан 450 000 тадан 800 000 тагача мурожаат келиб тушади. Россияда ҳар йили 15 000 бола йўқолгани рўйхатга олинади ва уларнинг кўпчилиги нотинч оилаларнинг фарзандлари эканлиги қайд этилади.\nБу борадаги энг оғир ҳолат Африка ва Осиёнинг баъзи давлатларида кузатилади. Гарчи уларда аниқ статистика юритилмаса-да, вазият оғирлиги кўпчилик ташкилотлар томонидан қайд этилган.\nДунё бўйича бедарак йўқолган болаларнинг кўпчилиги одатда адашиб қолиб, ўз ота-онасини буткул унутиб юборади, жиноий гуруҳлар томонидан фарзандсиз оилаларга сотилади ёки янаям даҳшатлиси — аъзолар учун пулланади. Албатта, бундай ҳолатлар кўп эмас, лекин бола ўғирлаш билан шуғулланувчи халқаро жиноий гуруҳлар борлиги аллақачон ўз исботини топган. Лекин йўқолганидан кейин 15 йил ўтиб топилган ёки улғайганидан кейин ўзи ота-онасини суриштириб келганлар ҳам учрайди. Шу боис бедарак кетган болаларнинг ота-оналари ҳадик билан бирга умид билан ҳам яшайдилар.\nМуаммо шу қадар долзарблиги боис ҳар йили 25 май «Халқаро йўқолган болалар хотираси куни» деб белгиланган. Бунинг ҳам ўзига яраша тарихи бор. 1979 йилнинг 25 май куни уйига қайтаётган Эвиан Пейтс деган бола йўқолиб қолади. Воқеа катта шов-шувга сабаб бўлади ва уни ҳамма излашга тушади. Лекин қидирувлар натижа бермайди, орадан тўрт йил ўтиб, АҚШ президенти Роналд Рейган 25 май «Халқаро йўқолган болалар хотираси куни» сифатида белгиланишини маъқуллайди. Орадан яна бир йил ўтиб, йўқолган болаларни қидириш билан шуғулланувчи махсус ташкилот (ICMEC — International Centre for Missing & Exploited Children) тузилади. Дастлаб бу ташкилотга 22 давлат аъзо бўлган бўлса, кейинчалик улар сони юздан ортади.\nАлбатта, статистика даҳшатли... Аммо бир жиҳатга эътибор бериш шарт — бу бола йўқолди деб мурожаат қилинган ҳолатлар. Болаларнинг аксарияти кўп ўтмай топилади. Уларнинг кўпчилиги кимдандир аразлаб қочиб кетган, бирор жойдалигини огоҳлантиришни унутган ёки шунчаки бекинмачоқ ўйнагиси келган бўлади. Лекин барибир бу вазиятга жиддий қарамасликка асос бўла олмайди.\nМасалан, АҚШда бола йўқолиши билан боғлиқ ҳар қандай мурожаат келиб тушиши билан «Amber Alert» тизими ишга туширилади. Бу тизим 1996 йилдан буён ишлайди. Айнан шу йили 9 ёшли Амбер исмли қизалоқ йўқолади ва фожиали ҳалок бўлади. «Alert» сўзи эса тревогани англатади. «Amber Alert» тизими ишга тушганидан кейин ўша ҳудуддаги ҳар бир оммавий ахборот воситаси, кўчадаги экранлар боланинг суратини қайта-қайта эълон қилаверади, кўнгиллилар бола суратини кўтарганча гавжум жойларни айланишади, ҳар бир ковакка кириб чиқилади. Ишга, табиийки, полиция аралашади ва ҳатто бошқа ҳудудлар вакиллари ҳам жалб қилинади.\nТизимнинг самарали ишлаши туфайли 99 фоизгача бола топилади.\nБошқа давлатларда ҳам самарадорлик бу даражада бўлмаса-да, болаларнинг кўпчилиги топилиб, уйига қайтарилади.\nЮртимизда бу борада аниқ статистик маълумотлар эълон қилинмаган. Аммо шуниси аниқки, бизда болалар йўқолиши унчалик кўп эмас. Лекин бундай ҳолат битта бўлса ҳам кўп, бир оиланинг фожиаси ҳам ҳаммага оғир дард бўлади. Ҳозир юртимизда бундай ҳолатга ҳеч ким бефарқ эмаслиги қувонарли. Бола йўқолгани эълон қилиниши билан ижтимоий тармоқлар ларзага келади ва деярли ҳамма ўз ёрдамини таклиф этади. Бу юртдошларимизнинг эзгу ишларга ҳисса қўшиш истаги кучли эканлигидан, ўзганинг дардига бефарқ эмаслигидан далолат.\nАйниқса, халқимизга хос сабр хислати ва умид илинжи бедарак кетган болалар ҳам ҳар куни дуо билан эсланишига ҳамда қайтиши кутилишига сабаб бўлади. Хусусан, асакалик Ёқутой Рустамжонованинг онаси Шаҳноза Солиева билан суҳбатлашганимизда ҳануз жигаргўшасининг қайтишини кутишаётганларини ва ҳар бир хабарга умид билан қарашларини айтди. Қидирувдан асло тўхтамасликларини билдираркан, онаизор ҳеч бир онанинг бошига бундай кўргулик тушмаслигини дуо қилди.\nБолалар қаердалиги тўғрисида хабар жўнатиб турувчи ва йўқолишининг олдини олувчи мослама яратган ихтирочи ҳақидаги фильмда ихтирочи олим шундай дейди: «Мен ихтиро қилган мослама болаларингиз йўқолмаслигига кафолат бермайди. Унутманг, болаларимиздан айрилишимизнинг олдини олишда энг муҳими биз ўзимиз уларнинг ҳаётидан йўқолиб қолмаслигимиздир».\nФарзандларимиз омон бўлсин!\nXусусий тиббиёт муассасаларига акушерлик фаолияти билан шуғулланиш ҳуқуқи берилмаган\nФото. Замонавий Эски шаҳар лойиҳаси тақдим этилди\nРавшан Эрматов Аргентина-Хорватия учрашувини бошқаради\nАйбсиз аёл оқланди\nТИВ Халқ банкининг биносига, банк эса Қатортолга кўчди\nСифатсиз шампунларга қарши қандай курашиш керак? Огоҳ бўлинг!\nАндижонда даҳшатли қотилликка қўл урган 27 яшар йигитга ҳукм ўқилди (видео)\nТошкент шаҳрида «Ezidiyor» тўйхонасини бузиш ишлари бошланди (видео)\n#ЖЧ-2018 - 213\n#Россия - 420\n#Трамп - 106\n#Хитой - 172\n#АҚШ - 428\n#Япония - 62\n#Ўзбекистон - 878\n#Миср - 33\n#Германия - 80\n#Аргентина - 17\n#Тошкент - 258\n#Афғонистон - 125\n#Путин - 61\n#Франция - 87\n#Жанубий Корея - 67


Президент сайлови: энди номзодлар расмийлаштирилади - BBC O'zbek\nПрезидент сайлови: энди номзодлар расмийлаштирилади\nЎзбекистонда амалда бўлган "Сайлов тўғрисида"ги қонунчиликка мувофиқ, президент сайловига номзодларни расман рўйхатга олиш жараёни бошланди ва у 20 октябргача давом этади.\nЎзбекистонда фаолиятда бўлган тўрт сиёсий партия барчасининг вакиллари ўтган ҳафта Марказий Сайлов комиссиясига мурожаат қилишган, президент сайловида қатнашишлари учун лозим бўлган ҳужжатларни тақдим этишган.\nКомиссия беш кунлик муддат ичида уларнинг барчасига президент сайловида иштирок этиш ҳуқуқини бергани маълум бўлганди.\nТошкентдан олинган хабарлардан аён бўлишича, номзодлар энди ўз партияларининг келаси ой ўртасига режаланган съездларида расман маъқулланишлари керак.\nМавжуд қонунчиликка мувофиқ, номзодларнинг, бундан ташқари, 20 октябр кунига қадар 214,35 минг имзо йиғишлари ҳам тақозо этилади. Бу - барча сайловчилар бир фоизининг имзоси, дегани бўлади.\nАён бўлишича, мавжуд қонунчиликка мувофиқ, сайлов эълон қилинган кундан олти ой аввал рўйхатдан ўтган сиёсий партияларгина Ўзбекистон президент сайловида иштирок эта олади.\nАммо Ўзбекистонда фаолиятда бўлган бу партияларнинг барчаси орада кечган вақт давомида марҳум президент Ислом Каримов сиёсатини дастаклаб келганликда танқид қилиб келинишган.\nПрезидентликка номзод ва Ўзбекистон президенти вазифасини бажарувчи Бош вазир Шавкат Мирзиёев эса, бир неча ҳафтанинг ўзида мамлакатнинг қатор вилоятларида бўлиб қайтган. У ердаги ижтимоий-иқтисодий вазиятни яқиндан ўрганган.\nҚатор янгилари баробарида тузатишлар киритилган бир қанча қонун, фармон ва фармойишларни ҳам имзолаган.\nМуваққат президент сифатида ўз фаолиятини бошлаган ана шу қисқа вақтнинг ўзида аллақачон кадрлар сиёсатидаги фаоллиги билан ҳам кўзга ташланиб улгурган.\nМаҳаллий кузатувчилар орасида, Шавкат Мирзиёевнинг бу каби саъй-ҳаракатларини ўзига хос сайловолди амалиёти сифатида баҳолаётганлари ҳам оз эмас.